text:
Zabbuli
Chapter 11
1 Mukama gwe nneesiga: Mugamba mutya emmeeme yange nti Ddukira ku lusozi lwammwe ng'ennyonyi?
2 Kubanga, laba, ababi batega omutego, Bateekateeka akasaale ku lugoye, Balasize mu nzikiza abalina omutima ogw'amazima.
3 Oba nga emisingi girizikirizibwa, Kiki omutuukirivu ky'ayinza okukola?
4 Mukama ali mu yeekaalu ye entukuvu, Mukama, entebe ye eri mu ggulu; Amaaso ge galaba abaana b'abantu, ebikowe bye bibakema.
5 Mukama akema abatuukirivu: Naye omubi n'oyo ayagala eby'amaanyi emmeeme ye ebakyawa.
6 Ku babi anaatonnyesanga ebyambika; Omuliro n'ekibiriiti n'empewo ezookya binaabeeranga omugabo ogw'ekikompe kyabwe.
7 Kubanga Mukama mutuukirivu; ayagala eby'obutuukirivu: Abalina omwoyo ogw'amazima baliraba amaaso ge.


c: text/html

text:
Bya Rev. John Ssebalugga Kalimi
KUVA dda, ebyafaayo by’akasozi Namirembe byekuusa ku nsonga z’Omusambwa. Nze omu ku baanoonyereza ku byafaayo by’olusozi Namirembe era nabuuza abantu abakulu nga Bp. Dunstan Nsubuga, Can. Yayiro Bbaale, Can. Danieri Lubwama, Mzee Paulo Mukasa n’abalala abaali bamanyi obulungi ebyafaayo. Era bino bye bitaliiko nfuufu bye nazuula:
Kuva dda ku kasozi Namirembe kwalingako oluzzi olwavangamu amazzi amalungi. Abantu baavanga ebule n’ebweya okusena amazzi ago kuba oluzzi olwo terwasiikuukanga. Kigambibwa nti abajjanga okusena amazzi mu biseera by’omu ttuntu, baasangangako omukazi atudde okumpi n’oluzzi, kyokka bwe baasemberanga ng’omukazi abulawo. Kye baava baguyita omusambwa. Bagattangako nti gwali musambwa gwa mirembe ogutaalemesanga bantu kusena mazzi mu ttuntu ng’enzizi ezimu era omukazi oyo n’oluzzi byatuumibwa erinnya Namirembe. Oluvanyuma ettutumu ly’oluzzi lyaleetera n’akasozi okuyitibwa Namirembe.
Waliwo Kabaka eyayagalako okukuba Olubiri lwe ku kasozi Namirembe ne bamuwabula aleme kusenga ku kasozi akafugibwa omukazi (Namirembe).
Ekiwendo ky’okutta abasomi n'entalo z’eddiini bwe byaggwa, emirembe ne gikomawo mu Buganda, abaminsane baddamu okwetaaya n’okusomesa eddiini. Olw’okuba abasomi baali tebeeganya kifo kyonna, Ssekabaka Mwanga teyasanga buzibu kubawa ettunduttundu ly’akasozi Namirembe, ng’akasiimo k’okumuyambako mu kweddiza Obwakabaka obwali butwaliddwa mutoowe.
Abaminsane baaweebwa bbeetu okukuba amakanda ku kasozi Namirembe basinziire awo okusomesa eddiini. Kigambibwa nti ku ludda lw’ebugwanjuba bw’akasozi Namirembe – kati awali eddwaaliro ly’e Mengo, waalingawo emmengo era abambowa baateranga okunyugunyaako abazzi b’emisango ne bafa. Omwo mwavaamu n’enjogera egamba nti, ‘agwana olubengo bamutwala mmengo’. Ekifo ne kitandika okuyitibwa Mengo.
Abazungu baayagala nnyo akasozi Namirembe olw’obugulumivu bwako obwavangako empewo ennungi ezaavubirizanga ebbugumu era ekifo kino baakifuula entabiro y’okusomesa eddiini.
Omulabirizi Tucker bwe yatuuka mu Buganda, okuggulawo Obulabirizi bwa Uganda, ekitebe yakikuba Namirembe. Nga wayiseewo ebbanga, omusawo Cook naye yatuuka mu Buganda era ne bakunga abantu okuzimba eddwaaliro okumpi n’akasozi Namirembe awaalinga emmengo – era eddwaaliro eryazimbibwa ne liyitibwa Mengo.
Mu kusooka waaliwo ekkanisa entonotono eyazimbibwa wansi w’akasozi Namirembe kyokka we baazimba waalingawo olutobazzi. Mu 1891, abaami ba Kabaka beekolamu omulimu okuzimba ekifo ky’enkalakkalira we banaakuhhaaniranga okusinza. Bakozesa emiti n’ettaka okuzimba ekitamutamu ky’ekizimbe era ng’obwaguuga bwakyo bwali tebulabwangako mu Buganda. Kyetaagisa ebikumi n’ebikumi by’empagi okusobola okuwanirira akasolya k’essubi akaatekebwako. Kigambibwa nti, ekkanisa eyo yatuuzanga abantu abakunnukkiriza mu 3,000. Oluvannyuma yasuulibwa kibuyaga mu nkuba.
EKKANISA EKWATA OMULIRO ENTAKERA:
Abakristaayo nga bakubirizibwa Katikkiro n’abakungu ba Kabaka baasalawo okuzimbawo ekkanisa endala. Ekkanisa eyokusatu ku kasozi Namirembe kyokka nga y’eyookubiri okuzimbibwa ku ntikko y’akasozi Namirembe. Yali efaananira ddala n’eyali eyidde omuliro kyokka nga yo yatuuzanga abantu 4,000. Kyazuulibwa nti ekkanisa yali eriiriddwa enkuyege ne basalawo emenyebwe.
Abazungu baawa amagezi nti ekkanisa endala bakozese bbulooka era bwe gwali. Mu 1901 ekkanisa eyookuna yazimbwa na bbulooka n’eserekebwa na ssubi.
September 23, 1910, ekkanisa yakubwa laddu wakati mu nnamuttikwa w’enkuba, era nayo n’ekwata omuliro n'esaanawo. Omugenzi Paulo Mukasa yali omu ku badduukirize abaayamba okukuhhaanya ebintu by’ekkanisa ebyali biwonyewo.
Kigambibwa era nti wakatikkati awo, oluzzi Namirembe lwakalira. Abawanuuza ne balyoka bagereesa nti, ekkanisa okukwatanga omuliro n’oluzzi lw’omusambwa okusenguka ye yali engeri Namirembe gye yalagangamu obutakkiriziganya bwe n’ebyali bigenda mu maaso abasomi okweddizza akasozi ke.
Baatandika okugereesa nti, omusambwa ogwasenguka ku kasozi gwe gwakomangawo n’obusungu, nga gujjira mu nkuba (jjukira gwabeeranga ku luzzi) ne gukoleeza omuliro ku kkanisa.
Abasamirira lubaale baalalika nti, Namirembe agendanga kwokya buli kkanisa eneezimbibwanga ku kasozi kano era baagezaako okusendasenda Abazungu bave ku Namirembe.
ABAZUNGU BALEMERA KU KASOZI:
Abazungu baawabula nti, omuliro gwavanga ku kw’ewanika kw’akasozi Namirembe (laddu zeeyunira nnyo ebifo ebiwanvu ennyo). Baawa amagezi g’okukozesa obukugu mu kuzimba ekkanisa eyookutaano era obwannampala ne buweebwa yinginiya Omuzungu eyabawa amagezi nti, ekkanisa eyookutaano esaana ezimbibwe mu bbulooka eserekebwe na mategula.
Olw'okuba ng’ebikozesebwa ebisinga obungi byali birina kuva bweru, ensimbi ezaali zeetaagibwa zaali nnyingi naye Katikkiro n’abaami ba Kabaka (Chwa) beeyama okuwaayo ensimbi zonna ze baasoloozanga mu busuulu era ne bakunga abantu okwenyigira mu kusombanga ebbumba – okuliggya e Nnyanama ku mutwe – wamu n’okutema emiti ebyakozesebwa mu kubumba bbulooka n’okuzookya. Omulabirizi Tucker naye yakuba omulanga e Bungereza era nabo ne bawaayo okudduukirira omulimu gw’okuzimba ekkanisa.
SSEKABAKACHWA ATEMA EVVUUNIIKE:
Ssekabaka Chwa ye yatema evvuunike mu 1915 nga batandika okuzimba ate era ye yali omugenyi omukulu ng’ekanisa eggulwawo mu 1919. Ekkanisa eyo ekyayimiridde n’okutuusa kaakano.
Ekkanisa etudde ku ntikko y’olusozi Namirembe - era kye kyali ekitebe ky’Obulabirizi obwasooka - yatandika okuyitibwanga Lutikko. Oluvanyuma erinnya eryayitibwanga Ekkanisa etude ku ntikko y’olusozi lyafuuka linnya lya buli kkanisa ebeera ku kitebe ky’Obulabirizi. Ekkanisa ne bw'eba teyazazimbibwa ku ntikko y'akasozi, nayo kati eyitibwa Lutikko, wadde nga mu ntandikwa Lutikko kyali tekigendereddwa okuvvuunula kigambo 'kasidulo'.
Olw’okubanga okuwangaala kw’ekkanisa eyookuna kwasaabulula ebyali bigereesebwa nti, nayo teyali yaakuwaangala; obuwangaazi bwayo ke kamu ku bubonero obutuleetera okwesiga amaanyi ga Katonda agataganya mulabe kwegiriisiza ku baana ba Katonda omulamu.

robotstxt: allowed

filter: keep


text:
KITALO, kirabika abaana baffe ate babalogedde mu mbizzi! Bakutteyo obubizzi obulala busatu ne bagenda babunyugunya ku wankaaki wa yunivasite e Makerere ne babulekawo nga busiraanya abayizi n’abasomesa.
Abaana bano ekibadaaganya bwe bwavu n’ebbula ly’emirimu. Wabula eyabagamba nti bwe banaabonyabonya embizzi ne bagenda nga bazimansamansa mu kibuga Kampala olwo lwe bafuna emirimu oba ne bagaggawala oyo y’atamanyiddwa.
Naye nga kwo okuba abaana bano babonyaabonyezza embizzi okuyitiriza. Anti bazisiiga ebirangi ebya kyenvu nti olw’okuba ye langi y’ekibiina ekiri mu gavumenti gye bataddeko olukongoolo nti y’etabateereddewo mirimu gye banoonya.
So no n’omwana wa Katonda olumu bwe yagoba emizimu ku bantu yagiyimbulira mu mbizzi, ekisiraani ne kizitaamuula ne zigwa mu nnyanja mwe zaafiira. Kale ttima ki lino eribamansisa embizzi mu Kampala zisiraanye abantu?
Wabula ng’ebyo bikyali awo omuntu yaalyebuuzizza nti yo poliisi obubizzi buno kati bw’erondalonda mu Kampala ebutwala wa?
Kubanga kano kasandali kennyini ke tulimu ate tekaalibaddemu bya kuliira mu kavuyo. Waakiri waalitandikiddwawo eddundiro omukuhhanyirizibwa embizzi ezo, tomanya ate olumu eddundiro eryo liyinza okubaako ne kye liyamba mu abo abanoonya emirimu.
Kibi nnyo abavubuka okunoonya emirimu ne gibula ne bafa obwavu. Kyokka ate tebasaanye kugwa ddalu na kusiiwuuka mpisa. Jjuuzi baddira akabizzi ke bawerebye langi ne bakambaza ekikoofiira ky’omukeeka ekinene ennyo. Kale ekyo kyali kitegeeza ki? Baagala kuleeta kamanyiiro ku bantu? Simanyi ensi egudde eddalu?
Bagamba nti, “Lubaale mbeera nga n’embiro kw’otadde”. Abavubuka mulaajanire gavumenti okubateerawo emirimu kyokka nga nammwe temwemalidde ku bya kumansa bubizzi bwokka. Nammwe mweyigirize obulimulimu mukole muve mu by’okwesiraanyiza mu mbizzi. Sibalimba.


text:
TULINA wano omwana ow’emyaka 7 egy’obukulu agenda okutemwako emikono gyombi olw’okubba amagi.
Jjajja w’omwana ono agamba nti yanyiiga nnyo nga muzzukulu we ono abbye amagi ge asatu (3) n’agalya ate ne yeegaana.
Yamukwata emikono egyabba amagi n’agisiba emigwa n’amyumyula n’oluvannyuma omusibe n’amuggalira mu nnyumba mwe yavundira olw’obutafuna bujjanjabi obw’engeri yonna.
Jjajja ono lwakuba n’ettima ery’ekitemu naye go amagezi ag’okwewonya omusango agalina. Yakuutira omuzzukulu obutabuulira muntu yenna nti yasibwa ku migwa kwe yavundira, wabula agamba nti yasitula mazzi ageeseze ge gaamuyiikira ne gamwokya emikono gyombi.
Naye ne bwe tuneekwasa tutya poliisi nti y’erina okulwanyisa abazzi b’emisango kyokka ne poliisi ejja kulemererwa. Kale teebereza jjajja ow’emyaka 70 akkakkana ku muzzukulu we ow’emyaka omusanvu n’amutemula ng’amusibye emigwa avundire okwo olw’amagi obugi nga tamututteeko na mu ddwaaliro, kale ettemu ng’eryo ery’ekibuyabuya poliisi eneerirwanyisa etya nga teyambiddwaako?
Abantu batuuse bo bennyini okwekuba mu kifuba beggyemu emitima egy’ettima baddemu okwambala emitima egy’ekisa eky’obuntu. Giri egitandise n’okubatemuza n’abaana amabujje ng’ate abaana abo gwe musaayi gwabwe.
Obutemu obw’engeri eno si bwa dda nnyo, wabula bwa mambaleewo. Anti nazzikuno nga bajjajja balera bulungi bazzukulu baabwe nga kizibu ddala okulabayo ekikulejje kya jjajja ayinza okutemula muzzukulu we olw’amagi obugi.
Ennaku zino abantu basomesebwa okuba n’omwoyo gw’eggwanga ogwagala era ogulumirirwa ensi yaabwe. Kyokka era ekiseera kituuse abantu basomesebwe okubeera n’omutima ogw’obuntu baddemu okulumirwa abaana balekere awo okubatemula n’okubasaddaaka!
Bajjajja n’abazadde bwe banaagenda mumaaso n’okutemula oba n’okusaddaaka abaana olwo ensi ejja kugenda mu maaso n’okugwa eddalu ate eddalu lyennyini ekkankada.
Nkulimbye? Kale nkulimbire ki? Hmm!


text:
Yeremiya
Chapter 19
1 Bw'ati bw'ayogera Mukama nti Genda ogule ensumbi ey'ebbumba ey'omubumbi, otwale ku bakadde b'abantu ne ku bakadde ba bakabona;
2 ofulume okugenda mu kiwonvu kya mutabani wa Kinomu ekiri awayingirirwa mu mulyango Kalusiisi, olangirire eyo ebigambo bye nnaakugamba:
3 oyogere nti Muwulire ekigambo kya Mukama, mmwe bassekabaka ba Yuda nammwe abali mu Yerusaalemi; bw'atyo bw'ayogera Mukama w'eggye, Katonda wa Isiraeri nti Laba, ndireeta obubi ku kifo kino, obulyamiriza amatu ga buli muntu alibuwulira.
4 Kubanga bandekawo ne bakaafuwaza ekifo kino, ne bootereza omwo bakatonda abalala obubaane, be batamanyanga bo ne bajjajjaabwe ne bassekabaka ba Yuda; era bajjuza ekifo kino omusaayi ogutaliiko musango;
5 era baazimba ebifo ebigulumivu ebya Baali okwokya batabani baabwe mu muliro okuba ebiweebwayo ebyokebwa eri Baali; kye ssiragiranga so saakyogera so tekyayingira mu mwoyo gwange:
6 kale, laba ennaku zijja, bw'ayogera Mukama ekifo kino lwe kitakyayitibwa nti Tofesi newakubadde nti Kiwonvu kya mutabani wa Kinomu, naye nti Kiwonvu eky'okuttirwamu.
7 Era nditta okuteesa kwa Yuda ne Yerusaalemi mu kifo kino; era ndibagwisa n'ekitala mu maaso g'abalabe baabwe, era n'omukono gw'abo abanoonya obulamu bwabwe: n'emirambo gyabwe ndigigabula okuba eby'okulya eri ennyonyi ez'omu bbanga n'eri ensolo ez'omu nsi.
8 Era ndifuula ekibuga kino ekyewuunyo era okusoozebwanga; buli aliyitawo alyewuunya n'asooza olw'ebibonoobono byakyo byonna
9 Era ndibaliisa omubiri gwa batabani baabwe, n'omubiri gw'abawala baabwe, era balirya buli muntu omubiri gwa mukwano gwe mu kuzingizibwa ne mu kunyigirizibwa abalabe baabwe, n'abo abanoonya obulamu bwabwe kwe balibanyigiriza.
10 Awo n'olyoka omenya ensumbi eyo, abasajja abagenda naawe nga balaba,
11 n'obagamba nti Bw'ati bw'ayogera Mukama w'eggye nti Era bwe ntyo bwe ndimenya abantu bano n'ekibuga kino ng'omuntu bw'amenya ekintu ky'omubumbi ekitayinzika kuyungibwa nate: era baliziikira mu Tofesi okutuusa lwe watalibaawo bbanga lya kuziikamu.
12 Bwe ntyo bwe ndikola ekifo kino, bw'ayogera Mukama, n'abakituulamu, nga nfuula ekibuga kino okuba nga Tofesi:
13 n'ennyumba ez'e Yerusaalemi n'ennyumba za bassekabaka ba Yuda ezoonoonese ziriba ng'ekifo Tofesi, ennyumba zonna ze baayotererezangako waggulu obubaane eggye lyonna ery'eggulu, ne bafukira bakatonda abalala ebiweebwayo ebyokunywa.
14 Awo Yeremiya n'ajja ng'ava e Tofesi Mukama gye yali amutumye okulagula; n'ayimirira mu luggya olw'ennyumba ya Mukama, n'agamba abantu bonna nti
15 Bw'ati bw'ayogera Mukama w'eggye, Katonda wa Isiraeri nti Laba, ndireeta ku kibuga kino ne ku mbuga zaakyo zonna obubi bwonna bwe nnakyogerako; kubanga bakakanyazizza ensingo yaabwe baleme okuwulira ebigambo byange.


text:
1 Samwiri
Chapter 2
1 Kaana n'asaba n'ayogera nti Omutima gwange gujaguliza Mukama, Ejjembe lyange ligulumizibwa mu Mukama: Akamwa kange kagaziye ku balabe bange; Kubanga nsanyukira obulokozi bwo.
2 Tewali mutukuvu nga Mukama; Kubanga tewali mulala wabula ggwe: So tewali lwazi oluliŋŋanga Katonda waffe.
3 Temwogeranga nate bya kyejo kingi ekyenkanidde awo; Eby'amalala tebivanga mu kamwa kammwe: Kubanga Mukama Katonda wa kumanya, N'oyo ye apima ebikolwa.
4 Emitego egy'abazira gimenyese. N'abo abeesittalanga beesibye amaanyi.
5 Abakkutanga bapakasizza olw'emmere; N'abo abaalumwanga enjala bakomye weewaawo, omugumba azadde musanvu; N'oyo alina abaana abangi ayongobera.
6 Mukama atta n'alamya: Aserengesa mu magombe n'alinnyisa okuvaayo.
7 Mukama ayavuwaza era agaggawaza: Assa wansi, era ye agulumiza.
8 Ayimusa abaavu okubaggya mu nfuufu, Asitula abeetaaga okubaggya mu lubungo, Okubatuuza awamu n'abalangira, Basikire entebe ey'ekitiibwa: Kubanga empagi z'ensi za Mukama, Era yateeka ebintu byonna okwo.
9 Alikuuma ebigere by'abatukuvu be, Naye ababi balisirisibwa mu kizikiza; Kubanga tewaliba muntu alisinga olw'amaanyi.
10 Abawakana ne Mukama balimenyekamenyeka; Alibwatuka ku bo ng'ayima mu ggulu: Mukama alisala omusango gw'enkomerero z'ensi; Era alimuwa kabaka we amaanyi, N'agulumiza ejjembe ly'oyo gwe yafukako amafuta.
11 Awo Erukaana n'agenda e Lama mu nnyumba ye. Omwana n'aweereza Mukama mu maaso ga Eri kabona.
12 Awo batabani ba Eri baali baana ba Beriali; tebaamanya Mukama.
13 N'empisa bakabona gye baayisanga eri abantu yali bw'eti; omuntu yenna bwe yawangayo ssaddaaka, omuddu wa kabona n'ajja, nga bakyafumba ennyama, ng'alina ekkato ery'amannyo asatu mu ngalo ze;
14 n'akisoya mu nsaka oba bbinika oba ntamu oba sufuliya; byonna ekkato bye lyaleetanga kabona n'abitwalanga n'eryo. Bwe batyo bwe baakoleranga mu Siiro Abaisiraeri bonna abajjangayo.
15 Weewaawo, nga tebannaba kwokya masavu, omuddu wa kabona n'ajjanga, n'agamba omusajja eyali awaayo ssaddaaka nti Mpa ennyama okwokera kabona; kubanga tayagala omuwe ennyama enfumbe wabula embisi.
16 N'omusajja bwe yamugambanga nti Tebaaleme kwokya masavu mangu ago, n'olyoka otwala ng'emmeeme yo bw'eyagala; awo n'ayogeranga nti Nedda, naye onoogimpa kaakano: era bw'onoogaana, n'agitwala lwa maanyi.
17 Ekibi eky'abalenzi abo ne kiba kinene nnyo mu maaso ga Mukama: kubanga abantu ne batamwa ekiweebwayo eri Mukama.
18 Naye Samwiri n'aweererezanga mu maaso ga Mukama, nga mwana muto nga yeesibye ekkanzu eya bafuta.
19 Era nnyina n'amutungiranga akanagiro n'akamuleeteranga buli mwaka, bwe yalinnyanga awamu ne bba okuwaayo ssaddaaka eya buli mwaka.
20 Eri n'amusabira omukisa Erukaana ne mukazi we, n'ayogera nti Mukama akuwe ezzadde mu mukazi ono olw'ekyo kye yayazika Mukama. Ne baddayo ewaabwe eka.
21 Awo Mukama n'ajjira Kaana n'aba olubuto n'azaala abaana ab'obulenzi basatu n'ab'obuwala babiri. Omwana Samwiri n'akulira mu maaso ga Mukama.
22 Awo Eri yali akaddiye nnyo; n'awulira byonna batabani be bye baakolanga Abaisiraeri bonna era bwe baasulanga n'abakazi abaaweererezanga ku mulyango gw'eweema ey'okusisinkanirangamu.
23 N'abagamba nti Kiki ekibakoza ebifaanana bwe bityo? kubanga abantu bano bonna bambuulira ebikolwa byammwe ebibi.
24 Nedda, baana bange; kubanga bye mpulira si birungi n'akatono: mwonoonyesa eggwanga lya Mukama.
25 Omuntu bw'asobya ku munne, Katonda alimusalira omusango: naye omuntu bw'asobya ku Mukama, alimwegayiririra ani? Naye ne batawulira ddoboozi lya kitaabwe, kubanga Mukama yali ayagala okubatta.
26 Omwana Samwiri ne yeeyongera okukula, n'aba muganzi wa Katonda era n'abantu.
27 Awo ne wajja omusajja wa Katonda eri Eri, n'amugamba nti Bw'atyo bw'ayogera Mukama nti Neebikkulira ekika kya kitaawo, bwe baali mu Misiri nga basibiddwa mu nnyumba ya Falaawo?
28 Era namuggya mu bika byonna ebya Isiraeri ne mmulonda okuba kabona wange, n'okulinnyanga ku kyoto kyange, okwotezanga obubaane, okwambalanga ekkanzu mu maaso gange? ne mpa ekika kya kitaawo ebiweebwayo byonna eby'abaana ba Isiraeri ebikolebwa n'omuliro?
29 Lwaki mmwe okusambira ssaddaaka yange n'ekiweebwayo gye ndi, bye nnalagira mu nnyumba yange, n'ossaamu ekitiibwa batabani bo okukira nze, mmwe okwesavuwaza n'ebisinga obulungi mu ebyo byonna Isiraeri abantu bange bye bawaayo?
30 Mukama, Katonda wa Isiraeri, kyava ayogera nti Okwogera nayogera ng'ekika kyo n'ekika kya kitaawo kinaatambuliranga mu maaso gange ennaku zonna: naye kaakano Mukama ayogera nti Kiddire eri; kubanga abo abanzisaamu ekitiibwa bennassangamu ekitiibwa, n'abo abannyooma tebaabayitengamu ka buntu.
31 Laba, ennaku zijja, lwe ndisalako omukono gwo n'omukono gw'ennyumba ya kitaawo, waleme okuba omukadde mu nnyumba yo.
32 Era olitunuulira ennyumba yange ng'ebonyaabonyezebwa mu birungi byonna Katonda by'aliwa Isiraeri: so tewaabenga mukadde mu nnyumba yo ennaku zonna.
33 N'omusajja wo gwe ssiizikirizenga okumuggya ku kyoto kyange anaabanga wa kumalawo amaaso go n'okunakuwaza omwoyo gwo: n'ezzadde lyonna ery'ennyumba yo banaafanga nga kyebajje bavubuke.
34 Era kano ke kaliba akabonero gy'oli akalituuka ku batabani bo bombi, Kofuni ne Finekaasi; bombi balifa ku lunaku lumu.
35 Nange ndyeyimusiza kabona omwesigwa anaakolanga ng'ebyo bwe biri ebiri mu mutima gwange ne mu mmeeme yange: era ndimuzimbira ennyumba eyenkalakkalira; era anaatambuliranga ennaku zonna mu maaso g'oyo gwe ndifukako amafuta.
36 Awo olulituuka, buli alisigala mu nnyumba yo alijja n’amuvuunamira olw'ekitundu ky'effeeza n'omugaati gumu, n'ayogera nti Mpa obumu ku bwami bwa bakabona, nkwegayiridde, ndyoke ndye ku kamere.


text:
Isomo 12
N’osobora Ota Kwirra Haihi na Ruhanga?
1. Ruhanga ahu’ra okusaba kwa buli omu?
Ruhanga n’agonza abantu omu mahanga goona kumwirra haihi nibaraba omu kusaba. (Zabuli 65:2) Gonze kiri kiti, tahu’ra rundi taikiriza buli kusaba kwoona. Nk’ekyokurorraho, essara z’omusaija ow’akutwara kubi mukazi we zisobora kutangwa. (1 Petero 3:7) Abaisareri obu bayangire kuhindura emihanda y’abu embi, Ruhanga akanga kuhu’ra essara zaabu. Nahabwekyo okusaba tusemeriire tukutwale nk’ekintu eky’omuhendo. Baitu, abantu ababaire nibakora ebintu ebibi muno obu begarukamu, Ruhanga aikiriza essara zaabu.
2. Tusemerire kusaba tuta?
Habwokuba okusaba kicweka ky’okuramya kwaitu, tusemeriire kusaba Omuhangi waitu Yahwe wenka. (Matayo 4:10; 6:9) Kandi habwokuba tituhikirire, essara zaitu twiina kuzirabya omu Yesu habwokuba akehayo habw’ebibi byaitu. (Yohana 14:6) Ruhanga tarukugonza tusabe endanda rundi essara ez’okusoma busoma. Baitu n’agonza essara zaitu zibe nizirugira kimu ha mutima.
N’essara ezi tusabira omu mutima, Omuhangi waitu azihu’ra. (1 Samuiri 1:12, 13) Buli kasumi koona nitusobora kumusaba, nyenkyakara nitukyaimuka, rundi omu kiro nitugenda kubyama, obutuba nitugenda kulya ebyokulya, n’obutuba n’ekintu kyoona ekirukututalibaniza.
3. Habwaki Abakristaayo baso’rokana?
Kwirra haihi na Ruhanga tikyanguhire habwokuba baingi h’abantu abatwikaramu tibaikiririza omu Ruhanga gonze omu murago gwe ogw’okuleetaho obusinge omu nsi. (2 Timoseo 3:1, 4; 2 Petero 3:3, 13) Nahabwekyo, nitwetaaga kuso’rokana n’abaikiriza bagenzi baitu habwokuba batugarramu amaani naitwe tubagarramu amaani.
Obu tuso’rokana n’abantu abarukugonza Ruhanga kitukonyera kwirra haihi nawe. Obu tugenda omu nso’rokano z’Abakaiso ba Yahwe tutunga omugisa gw’okugarranganamu amaani.
4. N’osoba ota kwirra haihi na Ruhanga?
N’osobora kukikora n’ocumitiriza hali ebikorwa, okuhabura, n’emirago ya Ruhanga eby’oyegere kuruga omu Kigambo kye. Okusaba n’okucumitiriza bitukonyera kusiima amagezi n’okugonza Ruhanga okw’atwoleka.
Kwesiga Ruhanga n’okumwikiririzamu nabyo bisobora kukukonyera ku’ira haihi nawe. Baitu okwikiriza nikwetaaga kukukurakuraniza buli kasumi n’oyeijukya ebintu ebikuru eby’orukwikiririzamu.
5. Oragasirwa ota obu oraira haihi na Ruhanga?
Yahwe afaayo muno hali abo abamugonza. Abalinda obu habaho ekintu kyoona ekirukusobora kubalemesa kuhika omu bwomezi obutahwaho. (Zabuli 91:1, 2, 7-10) N’agonza tube bomezi kurungi kandi tusemerirwe. Okwegesa kwe nukwo kurukukirrayo kimu oburungi.


text:
Essomo 5
Ekigendererwa kya Katonda eri Ensi Kye Kiruwa?
1. Lwaki Katonda yatonda ensi?
Ensi Yakuwa yagiwa abantu. Ge maka gaffe. Bwe kityo, abantu abaasooka Adamu ne Kaawa tebaatondebwa kubeera mu ggulu
Mu kusooka olusuku lwa Katonda lwali mu Adeni. Adamu ne Kaawa baali ba kuzaala abaana bajjuze ensi bagifuule olusuku lwa Katonda. (Olubereberye 1:28) Ensi tejja kuzikirizibwa. Ejja kweyongera okubaako abantu.
2. Lwaki kaakano ensi si lusuku lwa Katonda?
Adamu ne Kaawa baajeemera Yakuwa Katonda n’abagoba mu lusuku lwe. Olusuku olwo baalufiirwa, era tewali n’omu asobodde kuluzzaawo. Bayibuli egamba nti: ‘Ensi yaweebwayo mu mukono gw’ababi.’
Yakuwa alemereddwa okutuukiriza ekyo kye yayagaliza abantu? Nedda! Tayinza kulemererwa kukituukiriza kubanga ye muyinza w’ebintu byonna. (Isaaya 45:18) Katonda ajja kusobozesa abantu okubeera mu bulamu obweyagaza nga bwe yali ateeseteese mu kusooka.
3. Olusuku lwa Katonda lunnazzibwawo lutya?
Olusuku lwa Katonda lujja kuzzibwawo ku nsi mu kiseera eky’obufuzi bwa Yesu. Ku lutalo lwa Kalumagedoni, Yesu ajja kukulemberamu bamalayika ba Katonda azikirize bonna abajeemera Katonda. Oluvannyuma Yesu ajja kusiba Sitaani okumala emyaka 1000. Abantu ba Katonda bajja kuwonawo kubanga Yesu ajja kubawa obulagirizi n’obukuumi. Bajja kufuna obulamu obutaggwaawo mu Lusuku lwa Katonda ku nsi.
4. Okubonaabona kunaakoma ddi?
Katonda anaakomya ddi ebintu ebibi ebikolebwa ku nsi? Yesu yawa “akabonero” akandiraze nti enkomerero eri kumpi. Embeera eziriwo mu nsi leero zitadde obulamu bw’abantu mu kabi era ziraga nti tuli mu kiseera ‘eky’amafundikira g’enteekateeka eno ey’ebintu.’
Mu kiseera ky’obufuzi bwe obw’emyaka 1000, Yesu ajja kumalawo okubonaabona kwonna bw’anaaba afuga ensi ng’asinziira mu ggulu. (Isaaya 9:6, 7; 11:9) Ng’oggyeko okufuga nga Kabaka, Yesu ajja kuweereza nga Kabona Omukulu era ajja kuggyawo ebibi by’abo bonna abaagala Katonda. Bwe kityo, Katonda ajja kukozesa Yesu okuggyawo obulwadde, okukaddiwa n’okufa.
5. Baani abanaabeera mu lusuku lwa Katonda?
Abantu abagondera Katonda be bajja okubeera mu Lusuku lwe. (1 Yokaana 2:17) Yesu yatuma abagoberezi be okunoonya abantu abawombeefu babayigirize okukola ebisanyusa Katonda. Leero Yakuwa ateekateeka obukadde n’obukadde bw’abantu abanaabeera mu Lusuku lwe ku nsi. (Zeffaniya 2:3) Mu Bizimbe by’Obwakabaka eby’Abajulirwa ba Yakuwa, abantu bayiga okuba abaami ne bataata abalungi, oba abakyala ne bamaama abalungi. Abaana n’abazadde basinziza wamu era amawulire amalungi gabasobozesa okulongoosa obulamu baabwe.


text:
2 Ebyomumirembe
Chapter 15
1 Omwoyo gwa Katonda ne gujja ku Azaliya mutabani wa Odedi:
2 n'afuluma okusisinkana Asa n'amugamba nti Mumpulire, mmwe Asa ne Yuda yenna ne Benyamini: Mukama ali nammwe bwe munaabanga naye; era bwe munaamunoonyanga, munaamulabanga; naye bwe munaamuvangako, anaabavangako mmwe.
3 Era ebiro bingi Isiraeri nga talina Katonda ow'amazima era nga talina kabona ayigiriza era nga talina mateeka:
4 naye bwe baakyukira Mukama Katonda wa Isiraeri nga balabye ennaku ne bamunoonya, ne balyoka bamulaba.
5 Ne mu biro ebyo nga tewali mirembe eri oyo eyafulumanga newakubadde eri oyo eyayingiranga, naye okweraliikirira kungi ne kuba ku bonna abaatuula mu nsi ezo.
6 Ne bamenyekamenyeka, eggwanga nga lirumba ggwanga linnaalyo, n'ekibuga nga kirumba kibuga kinnaakyo: kubanga Katonda yabeeraliikiriza ng'abalabya ennaku zonna.
7 Naye mubenga n'amaanyi, so n'emikono gyammwe tegiddiriranga: kubanga omulimu awammwe guliweebwa empeera.
8 Awo Asa bwe yawulira ebigambo ebyo, n'ebyo Odedi nnabbi bye yalagula, n'aguma omwoyo n'aggyawo eby'emizizo byonna mu nsi yonna eya Yuda ne Benyamini ne mu bibuga bye yaggya ku nsi ey'ensozi eya Efulayimu; n'azza obuggya ekyoto kya Mukama ekyali mu maaso g'ekisasi kya Mukama.
9 N'akuŋŋaanya Yuda yenna ne Benyamini n'abo abaabeeranga nabo abaava mu Efulayimu ne Manase ne mu Simyoni: kubanga baamusenga bangi nnyo nga bava mu Isiraeri, bwe baalaba nga Mukama Katonda we ali naye.
10 Awo ne bakuŋŋaanira e Yerusaalemi mu mwezi ogw'okusatu mu mwaka, ogw'ekkumi n'etaano ogw'okufuga kwa Asa.
11 Ne baweerayo ku lunaku olwo eri Mukama nga baggya ku munyago gwe baaleeta ente lusanvu n'endiga kasanvu.
12 Ne bayingira mu ndagaano okunoonya Mukama Katonda wa bajjajjaabwe n'omutima gwabwe gwonna n'emmeeme yaabwe yonna;
13 era buli atakkirizenga kunoonya Mukama Katonda wa Isiraeri attibwenga, oba muto oba mukulu, oba musajja oba mukazi.
14 Ne balayirira Mukama n'eddoboozi ddene n'okwogerera waggulu n'amakondeere n'eŋŋombe.
15 Yuda yenna ne basanyukira ekirayiro ekyo: kubanga baali balayidde n'omutima gwabwe gwonna ne bamunoonya n'okwagala kwabwe kwonna; ne bamulaba: Mukama n'abawa okuwummula enjuyi zonna.
16 Era ne Maaka nnyina Asa kabaka n'amugoba mu bwannamasole kubanga yali akoze ekifaananyi ky'omuzizo okuba Asera; Asa n'atema ekifaananyi kye n'akifuula nfuufu n'akyokera ku kagga Kidulooni.
17 Naye ebifo ebigulumivu ebyaggibwawo mu Isiraeri: naye mutima gwa Asa gwatuukirira ennaku ze zonna.
18 N'ayingiza mu nnyumba ya Katonda ebintu kitaawe bye yawonga n'ebintu bye yawonga ye yennyini, effeeza n'ezaabu n'ebintu.
19 Ne watabanga ntalo nate okutuusa omwaka ogw'asatu mu etaano ogwa Asa.


text:
2 Ebyomumirembe
Chapter 33
1 Manase yali yaakamaze emyaka kkumi n'ebiri bwe yatanula okufuga; n'afugira emyaka amakumi ataano mu etaano mu Yerusaalemi.
2 N'akola ebyali mu maaso ga Mukama ebibi ng'eby'emizizo bwe biri eby'ab'amawanga Mukama be yagoba mu maaso g'abaana ba Isiraeri.
3 Kubanga yazimba nate ebifo ebigulumivu Keezeekiya kitaawe bye yamenyaamenya; n'asimbira Baali ebyoto n'akola Baasera n'asinza eggye lyonna ery'omu ggulu n'aliweereza.
4 N'azimba ebyoto mu nnyumba ya Mukama, Mukama gye yagambako nti Mu Yerusaalemi erinnya lyange mwe linaabeeranga emirembe gyonna.
5 Era n'azimbira eggye lyonna ery'omu ggulu ebyoto mu mpya ebbiri ez'ennyumba ya Mukama.
6 Era n'ayisa mu muliro abaana be mu kiwonvu ekya mutabani wa Kinomu, n'alaguza ebire n'aba n'eby'obulogo n'eby'obuganga: n'agendanga eri abo abaliko emizimu n'abalogo: n'akola obubi bungi mu maaso ga Mukama okumusunguwaza.
7 N'asimba ekifaananyi ekyole eky'esanamu kye yakola mu nnyumba ya Katonda, Katonda gye yagambako Dawudi ne Sulemaani mutabani we nti Mu nnyumba eno ne mu Yerusaalemi kye nneerobozezza mu bika byonna ebya Isiraeri we nnaateekanga erinnya lyange emirembe gyonna:
8 so sijjululenga nate kigere kya Isiraeri okuva mu nsi gye nnateekerawo bajjajjammwe; bwe baneekuumanga okukola byonna bye mbalagidde, amateeka gonna n'ebiragiro n'obulombolombo mu mukono gwa Musa.
9 Manase n'awabya Yuda n'abali mu Yerusaalemi ne bakola ebibi okusinga amawanga bwe gaakolanga, Mukama ge yazikiririza mu maaso g'abaanai ba Isiraeri.
10 Mukama n'ayogerako ne Manase n'abantu be: naye ne batawulira.
11 Mukama kyeyava abaleetako abaami b'eggye lya kabaka w'e Bwasuli, ne batwalira Manase mu njegere, ne bamusiba n'amasamba, ne bamutwala e Babulooni.
12 Awo bwe yalaba ennaku, ne yeegayirira Mukama Katonda we ne yeetoowaza nnyo mu maaso ga Katonda wa bajjajjaabe.
13 N'amusaba; ne yeegayirirwa ye n'awulira okwegayirira kwe n'amukomyawo e Yerusaalemi mu bwakabaka bwe. Awo Manase n'amanya Mukama nga ye Katonda.
14 Awo oluvannyuma lw'ebyo n'azimba bbugwe ow'ebweru ku kibuga kya Dawudi ku luuyi lwa Gikoni olw'ebugwanjuba mu kiwonvu, okutuuka awayingirirwa mu mulyango ogw'ebyennyanja; ne yeetoolooza Oferi n'akigulumiza waggulu nnyo nnyini: n'ateeka abaami abazira mu bibuga byonna ebya Yuda ebyaliko enkomera.
15 N'aggyawo bakatonda ab'amawanga n'ekifaananyi mu nnyuniba ya Mukama n'ebyoto byonna bye yali azimbye ku lusozi olw'ennyumba ya Mukama ne mu Yerusaalemi, n'abisuula ebweru w'ekibuga.
16 N'azimba obuggya ekyoto kya Mukama n'aweerayo okwo ssaddaaka ez'ebiweebwayo olw'emirembe n'ez'okwebaza, n'alagira Yuda okuweerezanga Mukama Katonda wa Isiraeri.
17 Naye abantu nga bakyaweerayo ssaddaaka ku bifo ebigulumivu, naye eri Mukama Katonda waabwe yekka.
18 Era ebikolwa ebirala byonna ebya Manase n'okusaba kwe yasaba Katonda we n'ebigambo by'abalabi abaayogereranga naye mu linnya lya Mukama Katonda wa Isiraeri, laba, byawandiikibwa mu bikolwa bya bassekabaka ba Isiraeri.
19 N'okusaba kwe era Katonda bwe yeegayirirwa ye n'okwonoona kwe kwonna n'okusobya kwe n'ebifo mwe yazimbira ebifo ebigulumivu n'asimba Baasera n'ebifaananyi ebyole nga tannaba kwetoowaza: laba, byawandiikibwa mu bigambo bya Kozayi.
20 Awo Manase ne yeebakira wamu ne bajjajjaabe ne bamuziika mu nnyumba ye ye: Amoni mutabani we n'amuddira mu bigere.
21 Amoni yali yaakamaze emyaka amakumi abiri mu ebiri bwe yatanula okufuga; n'afugira emyaka ebiri mu Yerusaalemi.
22 N'akolanga ebyo ebyali mu maaso ga Mukama ebibi nga Manase kitaawe bwe yakolanga: Amoni n'awangayo ssaddaaka eri ebifaananyi ebyole byonna Manase kitaawe bye yakola n'abiweerezanga.
23 N'ateetoowaza mu maaso ga Mukama nga Manase kitaawe bwe yeetoowaza; naye Amoni oyo ne yeeyongerayongeranga okusobya.
24 Abaddu be ne bamwekobaana ne bamuttira mu nnyumba ye ye.
25 Naye abantu ab'omu nsi ne batta bonna abeekobaana kabaka Amoni; abantu ab'omu nsi ne bafuula Yosiya mutabani we kabaka mu kifo kye.


text:
Yeremiya
Chapter 10
1 Muwulire ekigambo Mukama ky'abagamba, mmwe ennyumba ya Isiraeri:
2 bw'ati bw'ayogera Mukama nti Temuyiganga kkubo lya mawanga, so temweraliikiriranga bubonero bwa mu ggulu; kubanga amawanga gabweraliikirira.
3 Kubanga empisa ez'amawanga teziriiko kye zigasa: kubanga wabaawo omu atema omuti mu kibira, omulimu ogw'emikono gy'omukozi n'embazzi.
4 Baguyonja ne ffeeza ne zaabu; bagukomerera n'enninga n'ennyondo gulemenga okusagaasagana.
5 Bifaanana olukoma oluliko enjola so tebyogera: tebirema kusitulibwa kubanga tebiyinza kutambula. Temubityanga; kubanga tebiyinza kukola bubi so n'okukola obulungi tekuli mu byo.
6 Tewali afaanana ggwe, ai Mukama; ggwe mukulu, n'erinnya lyo kkulu mu buyinza.
7 Ani atandikutidde, ai Kabaka w'amawanga? kubanga kukugwanira ggwe: kubanga mu bagezigezi bonna ab'amawanga ne mu kitiibwa kyabwe kyonna ekya bakabaka temuli akufaanana ggwe.
8 Naye bo bonna wamu bali ng'ensolo, basirusiru: okuyigiriza kw'ebifaananyi kisiki busiki.
9 Waliwo ffeeza eyaweesebwa okuba ey'empewere eyaggibwa e Talusiisi, ne zaabu eyava e Yufazi, omulimu ogwa fundi, n'ogw'emikono gy'omuweesi wa zaabu; kaniki n’olugoye olw'effulungu okuba ebyambalo byabyo; byonna mulimu gwa basajja abakabakaba.
10 Naye Mukama ye Katonda yennyini ow'amazima; oyo ye Katonda omulamu, era Kabaka ataggwaawo: ensi ekankana olw'obusungu bwe, so n'amawanga tegayinza kugumiikiriza kunyiiga kwe.
11 Bwe muti bwe muba mubaganba nti Bakatonda abatakola ggulu na nsi, abo balibula mu nsi n'okuva wansi w'eggulu.
12 Yakola ensi olw'obuyinza bwe, yanyweza ebintu byonna olw'amagezi ge, era yabamba eggulu olw'okutegeera kwe:
13 bw'aleeta eddooozi lye, ne waba oluyoogaano alw'amazzi mu ggulu, era alinnyisa emikka okuva ku nkomerero z'ensi; akolera enkuba enjota, era aggya embuyaga mu mawanika ge.
14 Buli muntu afuuse ng'ensolo, so talina kumanya; buli muweesi wa zaabu ensonyi zimukwata olw'ekifaananyi kye ekyole: kubanga ekifaananyi kye ekisaanuuse bulimba, so temuli mukka mu byo.
15 Tebiriiko kye bigasa, mulimu gwa bulimba: biribulira mu biro mwe birijjirirwa.
16 Omugabo gwa Yakobo tegufaanana ebyo; kubanga oyo ye mubumbi wa byonna; era Isiraeri kye kika eky'obusika bwe: Mukama w'eggye lye linnya lye.
17 Kuŋŋaanya eby'obuguzi bwo obiggye mu nsi, ggwe atuula mu kibuga ekizingizibwa.
18 Kubanga bw’ati bw'ayogera Mukama nti Laba, ndivuumuula abatuula mu nsi okubaggyamu mu biro bino, era ndibasaasaanya, balumibwe.
19 Zinsanze olw'ekiwundu kyange! ekiwundu kyange kinnuma nnyo: naye ne njogera nti Mazima buno bwe buyinike bwange, era kiŋŋwanira okubugumiikiriza.
20 Eweema yange enyagiddwa, n'emigwa gyange gyonna gikutuse: abaana bange banvuddemu, so tebaliiwo: tewakyali wa kubamba weema yange, newakubadde ow'okusimba amagigi gange.
21 Kubanga abasumba bafuuse ng'ensolo, so tebabuuzizza Mukama: kyebavudde balema okulaba omukisa, n'embuzi zaabwe zonna zisaasaanye.
22 Eddoboozi ery'ekigambo kye babuulira, laba, lijja, n'okusasamala okunene okuva mu nsi ey'obukiika obwa kkono, okufuula ebibuga bya Yuda amatongo, ekisulo eky'ebibe.
23 Ai Mukama, mmanyi ng'ekkubo ery'omuntu teriri mu ye yennyini: tekiri mu muntu atambula okuluŋŋamyanga ebigere bye.
24 Ai Mukama, ombuulire, naye mpola; si lwa busungu bwo oleme okunzikiriza.
25 Fukira ddala ekiruyi kyo ku b'amawanga abatakumanyi, ne ku bika ebitakoowoola linnya lyo: kubanga balidde Yakobo, weewaawo, bamulidde, bamumazeewo, bazisizza ekifo kye mw'abeera.


text:
Zabbuli
Chapter 54
1 Ndokola, ai Katonda, n'erinnya lyo, Onsalire omusango mu maanyi go.
2 Wulira okusaba kwange, ai Katonda; Otege okutu eri ebigambo eby'akamwa kange.
3 Kubanga bannaggwanga bangolokokeddeko, N'ab'ekyejo banoonyezza emmeeme yange: Tebateese Katonda mu maaso gaabwe. (Seera)
4 Laba, Katonda ye mubeezi wange: Mukama ali wamu n'abo abanyweza emmeeme yange.
5 Aliwalana obubi obwo ku balabe bange: Obazikirize mu mazima go.
6 Ssaddaaka ey'omwoyo ogw'eddembe gye ndikuwa ggwe: Neebazanga erinnya lyo, ai Mukama, kubanga ddungi.
7 Kubanga anziye mu kweraliikirira kwonna; N'eriiso lyange lirabye bye njagala nga bituuse ku balabe bange.


text:
Eseza
Chapter 5
1 Awo olwatuuka ku lunaku olw'okusatu Eseza n'ayambala ebyambalo bye ebya kaddulubaale, n'ayimirira mu luggya olw'omunda olw'ennyumba ya kabaka, okwolekera ennyumba ya kabaka: kabaka n'atuula ku ntebe ye ey'obwakabaka mu nnyumba ya kabaka okwolekera omulyango gw'ennyumba.
2 Awo olwatuuka kabaka bwe yalaba Eseza kaddulubaale ng'ayimiridde mu luggya, kale n'aganja mu maaso ge: kabaka n'agololera Eseza omuggo ogwa zaabu ogwali mu mukono gwe. Awo Eseza n'asembera n'akoma ku musa gw'omuggo.
3 Awo kabaka n'alyoka amugamba nti Oyagala ki, kaddulubaale Eseza? era kiruwa kye weegayirira? onookiweebwa ne bwe kinaaba ekitundu ky'obwakabaka.
4 Awo Eseza n'ayogera nti Kabaka bw'anaasiima, kabaka ne Kamani bajje leero eri embaga gye mmufumbidde.
5 Awo kabaka n'ayogera nti Mwanguye Kamani kikolebwe nga Eseza bw'ayogedde. Awo kabaka ne Kamani ne bajja eri embaga Eseza gye yali afumbye.
6 Awo kabaka n'agamba Eseza nga batudde ku mbaga ey'omwenge nti Osaba ki? era kinaakukolerwa; era weegayirira ki? kinaatuukirizibwa ne bwe kinaaba ekitundu ky'obwakabaka.
7 Awo Eseza n'addamu n'ayogera nti Kye nsaba era kye nneegayirira kye kino;
8 oba nga ŋŋanze mu maaso ga kabaka, era kabaka bw'anaasiima okumpa kye nsaba, n'okutuukiriza kye nneegayirira, kabaka ne Kamani bajje eri embaga gye ndibafumbira, era enkya ndikola nga kabaka bw'agambye.
9 Awo Kamani n'afuluma ku lunaku olwo ng'asanyuse era ng'ajaguzizza mu mwoyo: naye Kamani bwe yalaba Moluddekaayi mu mulyango gwa kabaka, nga tayimirira so nga tamusegulira, n'ajjula obusungu eri Moluddekaayi.
10 Era naye Kamani n'azibiikiriza n'addayo eka; n'atuma n'aleeta mikwano gye ne Zeresi mukazi we.
11 Awo Kamani n'ababuulira ekitiibwa ky'obugagga bwe, n'abaana be bwe benkana obungi, n'ebigambo byonna kabaka mwe yamukuliza, era bwe yamukuza okusinga abakungu ba kabaka n'abaddu be.
12 Era Kamani n'ayogera nti Weewaawo, Eseza kaddulubaale teyaganya muntu yenna kuyingira wamu ne kabaka eri embaga gye yali afumbye wabula nze; era n'enkya ampise wamu ne kabaka.
13 Naye ebyo byonna tebiriiko kye bingasa nga nkyalaba Moluddekaayi Omuyudaaya ng'atuula ku mulyango gwa kabaka.
14 Awo Zeresi mukazi we ne mikwano gye bonna ne bamugamba nti Basimbe ekitindiro obuwanvu bwakyo emikono amakumi ataano, enkya oyogere ne kabaka okuwanika Moluddekaayi okwo: kale olyoke oyingire ne kabaka eri embaga ng'osanyuka Ekigambo ekyo ne kisanyusa Kamani; n'asimbya ekitindiro.


text:
Bya KIZITO MUSOKE ne LUKE KAGIRI
BRIG. Kasirye Ggwanga alangiridde nga bw’agenda okwesimbawo avuganye ku kifo kya ssentebe wa disitulikiti y’e Mityana mu kulonda kwa 2016, ng’essira agenda kuliteeka ku kya kutereeza kibuga n’okukola ku nguudo eziyingira mu byalo wamu n’okukulaakulanya ebyobulimi.
Kasirye Ggwanga eyaliko ssentebe wa disitulikiti y’e Mubende okutuuka mu 2001 agamba nti yeewuunya okulaba nga bukya ava mu ntebe emyaka 13 emabega, abakulembeze balemeddwa okubeerako kye bongera ku bintu bye yaleka akoze naddala enguudo.
Mu kiseera ekyo Mityana yali ekyali ku Mubende nga tezinnakutulwamu kufunamu disitulikiti bbiri.
Kasirye agamba nti enguudo ze yali akoze nga Gavana (bwe yali yeeyita) wa Mubende, mu kiseera kino ziringa ebisinde ebitwala ente kyokka ng’abakulembeze abaliwo tebalina kye bakolawo.
Yagambye nti ekisinga okumwennyamiza kwe kubeera nti, wadde takyali mu ntebe amaliriza alina okukunga abantu ne bakola bulungibwansi okutereeza amakubo agamu wabula ng’abakulembeze abazivunaanyizibwako bali mu kweriira nsimbi!
Ekiseera Kasirye we yaviira ku bwa ssentebe bwa disitulikiti y’e Mubende, abantu baali bakyamwagala nnyo, kubanga yakola amakubo mangi era nga yali yateekawo enkola y’abatuuze okwerimira amakubo gaabwe, olwo disitulikiti n’ebasasula.
Yalondoolanga nnyo emirimu gya disitulikiti, era nga wadde yali muganzi, kyokka yafuga ekisanja kimu kyokka n’ataddamu kwesimbawo.
Ekibuga ky’e Mityana bwe kifaanana.
Kasirye Ggwanga bamuzaala ku kyalo Katakala mu Mityana Town Council, era ng’alina ffaamu ku kyalo Nkene, ekisangibwa mu ggombolola y’e Maanyi mu ssaza ly’e Busujju mu disitulikiti y’e Mityana.
Ng’ali mu kuziika Samwiri Mugwisa Omwezi oguwedde, Kasirye yayongedde okukkaatiriza nga bw’amaliridde okudda ku Bwassentebe bw’e Mityana, akole ku biremye.
Yalumirizza abakulembeze okudda mu kulya enguzi ne beerabira ekyabalonza.
Kyokka wadde Kasirye yalangiridde, naye abantu abamu balinamu okutya nti ayinzaobuteesimbawo, kuba ne mu kulonda okwayita era yalaga nga bw’ateekateeka okwesimbawo kyokka ku nkomerero n’akyusa ekirowoozo.
Wabula abawagizi be bagumidde ku ngeri gy’atadde amaanyi mu kakuyege ky’ataakola mu kulonda kwa 2011.
ABALALA ABASUUBIRWA MU LWOKAANO
Mu kiseera kino ssentebe wa disitulikiti y’e Mityana ye Deborah Kyazike Kinobe, era asuubirwa okuddamu okwesimbawo mu kifo kyekimu kino.
Abalala abaagala ekifo kino kuliko, munnamateeka Ibrahim Kamya Kameze, era ng’ono yaliko kansala akiikirira ekibuga Mityana ku lukiiko lwa disitulikiti y’e Mubende, wadde nga mu kiseera kino abadde tali mu bukulembeze.
Omulala abwagala ye munnamagye eyawummula, Capt. Muwanga Kaweesi. Ono mu kiseera kino akola n’abasirikale abagaba ebintu bya NAADS e Mityana. Bamuzaala ku kyalo Nambaale ekisangibwa mu ggombolola y’e Busimbi.
EMBEERA Y’OBUKYAFU MU MITYANA TOWN COUNCIL YEERALIIKIRIZA
Omubaka wa pulezidenti e Mityana, Lt Joy Walusimbi alumbye abakulembeze ba Mityana Town Council n’abanenya olw’okulemererwa okuyonja ekibuga, era n’abalabula nti singa balemwa okuweereza obulungi, baakukwatibwako n’omukono ogw’ekyuma.
Walusimbi yategeezezza wiiki ewedde nga bwe yabadde atandise okulondoola enzirukanya y’emirimu mu kanso ng’agamba nti okumala ebbanga aba kanso babadde balemeddwa okutuusa obuweereza mu bantu awatali nsonga nnung’amu.
Mu kiseera kino ebinnya byeyongedde ku nguudo z’ekibuga Mityana wamu ne kasasiro kyokka abakiddukanya tebavuddeyo kukyusa mu buweereza.
Ezimu ku nguudo ezisinga okubeera mu mbeera embi lwe lwa Kampala Road, olwayibwamu ettaka ebitundu ebimu, ekiraga nti lwali lugenda kukolebwa kyokka ettaka lyalekebwa awo.
Okumala ebbanga abaddukanya Mityana Town Council babadde bategeeza nga bwe batalina nsimbi zikola mirimu nti balina ebbanja lye basasula mu kitongole ky’emisolo, ekya URA.
Yadde ng’emyezi esatu emabega bazisasuddeko kyokka kigambibwa nti ebbanja terinnagwayo. Walusimbi yagambye nti yabadde agudde mu lukwe nga aba kanso bategeka okutunda poloti ezimu ez’ettaka ly’ekibuga nti basobole okukola enguudo, kino n’akiyimiriza.
“Nabawandiikidde era n’akulira abakozi mu disitulikiti ne mmutegeeza nti okukola emirimu mu kibuga tekyetaaga kusooka kutunda bintu. Bwe binaggwawo olwo banaatunda ki okukola emirimu emirala,” bwe yagambye.
Yagasseeko nti ng’akolagana n’abakulembeze ba disitulikiti, balagidde aba kanso bakole emirimu gyonna awatali kwekwasa nsonga yonna kubanga ensimbi ze balina okukozesa ziva mu Gavumenti.
Yagambye nti singa embeera eno tekyuka, agenda kukoseza obuyinza n’amateeka ebisingako.
OMUBAKA AYAMBYE TOWN COUNCIL
Omubaka omukyala akiikirira Mityana, Sylvia Namabidde yayise abaddukanya ekibuga kino omwezi oguwedde n’abatwala mu kitongole ekikola ku nsimbi z’enguudo, ekya Uganda Road Fund, ne kikkiriza okubawa ensimbi.
Namabidde yagambye nti, ensimbi ze basuubira Okufuna zigenda kuyamba Okuddaabiriza ekitundu ky’oluguudo lwa Kampala Road olusinga okubeera obubi.
Okuva ku kkono; Ssentebe Kinobe ne RDC Lt. Walusimbi
ABA KANSO BAANUKUDDE
Akulira eby’emirimu mu kibuga Mityana, Gonzaga Ssebulime yagambye nti baafunye obukadde 50 okuva mu kitongole kya URF.
Yagambye nti zino zigenda kukozesebwa okukuba ebiraka ku luguudo lwa Kampala Road.
“Mu kiseera kino akakiiko akakola ku by’okugaba emirimu ne ttenda ke kakyatusibye naye ensimbi twazifunye ezigenda okukuba ebiraka,” bwe yagambye.


text:
Essuula 3
1 Kale, ab'oluganda abatukuvu, abalina omugabo mu kuyitibwa okw'omu ggulu, mulowooze Omutume era Kabona Asinga Obukulu ow'eddiini gwe twatula, Yesu;
2 eyali omwesigwa eri oyo eyamulonda, era nga Musa bwe yali omwesigwa mu nnyumba ye yonna.
3 Kubanga oyo asaanyizibwa ekitiibwa ekingi okusinga Musa, ng'azimba ennyumba bw'abeera n'ettendo eringi okusinga ennyumba.
4 Kubanga buli nnyumba wabaawo agizimba; naye eyazimba byonna ye Katonda.
5 Ne Musa yali mwesigwa ye mu nnyumba ye yonna ng'omuddu, olw'okutegeeza ebyali bigenda okwogerwa;
6 naye Kristo yali mwesigwa ye ng'omwana ku nnyumba ye; naffe tuli nnyumba y'oyo, oba nga tunaakwatiranga ddala obuvumu bwaffe n'okwenyumiriza okw'okusuubira kwaffe nga binywedde okutuusa enkomerero.
7 Kale, nga Omwoyo Omutukuvu bw'ayogera nti Leero bwe munaawulira eddoboozi lye,
8 Temukakanyaza mitima gyammwe, nga mu kusunguwazibwa, Nga ku lunaku olw'okukemerwa mu ddungu,
9 Bajjajjammwe kwe bankema, nga bangeza, Ne balaba ebikolwa byange emyaka amakumi ana.
10 Kyennava nnyiigira emirembe egyo, Ne njogera nti Bakyama bulijjo mu mutima gwabwe: Naye abo tebaategeera makubo gange;
11 Nga bwe nnalayira mu busungu bwange, Nti Tebaliyingira mu kiwummulo kyange.
12 Mwekuume, ab'oluganda, omutima omubi ogw'obutakkiriza gulemenga okuba mu muntu yenna ku mmwe, olw'okuva ku Katonda omulamu:
13 naye mubuuliraganenga bulijjo bulijjo, okutuusa ekiseera nga kikyaliwo ekiyitibwa ekya leero; omuntu yenna ku mmwe alemenga okukakanyazibwa n'obulimba bw'ekibi:
14 kubanga twafuuka abassa ekimu mu Kristo, oba nga tunaakwatiranga ddala okusuubira kwaffe okusoose nga kunywedde okutuusa enkomerero:
15 nga bwe kikyayogerwa nti Leero bwe munaawulira eddoboozi lye, Temukakanyaza mitima gyammwe, nga mu kusunguwazibwa.
16 Kubanga baani bwe baawulira abaamusunguwaza? si abo bonna abaava mu Misiri ne Musa?
17 Era baani be yanyiigiranga emyaka amakumi ana? si abo abaayonoona, n'emirambo gyabwe ne gigwa mu ddungu?
18 Era baani be yalayirira obutayingira mu kiwummulo kye, wabula obo abataagonda?
19 Era tulaba nga tebaayinza kuyingira olw'obutakkiriza.


text:
Okuva
Chapter 29
1 Era bw'olibakola bw'otyo okubatukuza, bampeereze mu bwakabona: otwale ente ennume ento n'endiga ennume bbiri ezitaliiko bulema
2 n'emigaati egitazimbulukuswa, n'obugaati obutazimbulukuswa obutabuddwamu amafuta, n'emigaati egy'empewere egitazimbulukuswa egisiigiddwako amafuta: oligikola n'obutta obulungi obw'eŋŋaano.
3 Era oligiteeka mu kabbo kamu, oligireetera mu kabbo, awamu n'ente n'endiga ebbiri.
4 Ne Alooni n'abaana be olibaleeta ku mulyango ogw'eweema ey'okusisinkanirangamu, olibanaaza n'amazzi.
5 Era oliddira ebyambalo n'oyambaza Alooni ekizibawo, n'omunagiro ogw'ekkanzu, n'ekkanzu, n'eky'omu kifuba, n'omusiba olukoba olw'ekkanzu olulukibwa n'amagezi:
6 era olissa ekiremba ku mutwe gwe, n'oteeka engule entukuvu ku kiremba.
7 N'olyoka otwala amafuta ag'okufukibwako, n'ogafuka ku mutwe gwe, n'omufukira amafuta.
8 Era olireeta abaana be, n'obambaza ebizibawo.
9 Era olibasiba enkoba, Alooni n'abaana be, n'obassaako enkuufiira: era banaabeeranga n'obwakabona mu kiragiro ekitaliggwaawo: era olijjuza emikono gya Alooni n'abaana be.
10 Era olireeta ente mu maaso g'eweema ey'okusisinkanirangamu: ne Alooni n'abaana be ne bassa engalo zaabwe ku mutwe gw'ente.
11 Era olisala ente mu maaso ga Mukama, ku mulyango gw'eweema ey'okusisinkanirangamu.
12 N'otwala ku musaayi gw'ente n'oguteeka ku mayembe g'ekyoto n'olunwe lwo; n'oyiwa omusaayi gwonna mu ntobo y'ekyoto.
13 Era olitwala amasavu gonna agabikka ebyenda, n'ekisenge ekiri ku kibumba, n'ensigo zombi, n'amasavu agaziriko, n'obyokera ku kyoto.
14 Naye ennyama y'ente, n'eddiba lyayo, n'obusa bwayo, n'obyokera n'omuliro ebweru w'olusiisira: kye kiweebwayo olw'ebibi.
15 Era olitwala endiga emu; ne Alooni n'abaana be ne bassa engalo zaabwe ku mutwe gw'endiga.
16 Era olisala endiga, n'otwala omusaayi gwayo, n'ogumansira ku kyoto okukyetooloola.
17 Era olitemaatema endiga mu bitundu byayo, n'onaaza ebyenda byayo, n'amagulu gaayo, n'obiteeka wamu n'ebitundu byayo n'omutwe gwayo.
18 Era olyokera ku kyoto endiga ennamba: kye kiweebwayo ekyokebwa eri Mukama: lye vvumbe eddungi, ekiweebwayo ekikolebwa n'omuliro eri Mukama.
19 Era olitwala endiga ey'okubiri; ne Alooni n'abaana be ne bassa engalo zaabwe ku mutwe gw'endiga.
20 N'olyoka osala endiga, n'otwala ku musaayi gwayo, n'oguteeka ku nsonda y'okutu okwa ddyo okwa Alooni, ne ku nsonda z'amatu aga ddyo ag'abaana be, ne ku binkumu eby'oku mikono gyabwe egya ddyo, ne ku bisajja eby'oku bigere byabwe ebya ddyo, n'omansira omusaayi ku kyoto okukyetooloola.
21 Era olitwala ku musaayi oguli ku kyoto, ne ku mafuta ag'okufukibwako, n'obimansira ku Alooni, ne ku byambalo bye, ne ku baana be, ne ku byambalo by'abaana be wamu naye : naye alitukuzibwa, n'ebyambalo bye, n'abaana be, n'ebyambalo by'abaana be wamu naye.
22 Era olitwala ku ndiga amasavu, n'omukira ogw'amasavu, n'amasavu agabikka ku byenda, n'ekisenge eky'oku kibumba, n'ensigo zombi, n'amasavu agaziriko, n'ekisambi ekya ddyo; kubanga ye ndiga ey'okutukuza:
23 n'omugaati gumu, n'akagaati akasiigibwako amafuta kamu, n'omugaati ogw'oluwewere gumu, ng'oggya mu kabbo ak'emigaati egitazimbulukuswa akali mu maaso ga Mukama:
24 era olibissa byonna mu ngalo za Alooni, ne mu ngalo z'abaana be; n'obiwuuba okuba ekiweebwayo ekiwuubibwa mu maaso ga Mukama.
25 Era olibiggya mu ngalo zaabwe, n'obyokera ku kyoto ku kiweebwayo ekyokebwa, okuba evvumbe eddungi mu maaso ga Mukama: kye kiweebwayo ekikolebwa n'omuliro eri Mukama.
26 Era olitwala ekifuba ky'endiga ya Alooni ey'okutukuza, n'okiwuuba okuba ekiweebwayo ekiwuubibwa mu maaso ga Mukama : era ekyo kinaabanga mugabo gwo.
27 Era olitukuza ekifuba eky'ekiweebwayo ekiwuubibwa, n'ekisambi eky'ekiweebwayo ekisitulibwa, ekiwuubibwa era ekisitulibwa, eky'endiga ey'okutukuza, ye eyo eya Alooni, n'eyo ey'abaana be:
28 era eneebeeranga ya Alooni n'abaana be ng'ekinaagwaniranga abaana ba Isiraeri emirembe gyonna: kubanga kye kiweebwayo ekisitulibwa: era eneebeeranga ekiweebwayo ekisitulibwa abaana ba Isiraeri gye bawa mu ssaddaaka zaabwe ez'ebiweebwayo olw'emirembe, kye kiweebwayo kyabwe ekisitulibwa eri Mukama.
29 N'ebyambalo ebitukuvu ebya Alooni binaabeeranga bya baana be abalimuddirira, okubifukirwangamu amafuta, n'okubitukulizibwangamu.
30 Omwana alimuddirira okuba kabona anaabyambaliranga ennaku musanvu, bw'anaayingiranga mu weema ey'okusisinkanirangamu okuweereza mu kifo ekitukuvu.
31 Era olitwala endiga ey'okutukuza, n'ofumbira ennyama yaayo mu kifo ekitukuvu.
32 Ne Alooni n'abaana be balirya ennyama y'endiga n'emigaati egiri mu kabbo, mu mulyango gw'eweema ey'okusisinkanirangamu.
33 Era balirya ebiweereddwayo olw'okutangirira, okubatukuza n'okubalongoosa: naye munnaggwanga tabiryangako, kubanga bitukuvu.
34 Era bwe walisigalawo ku nnyama ey'okutukuza oba ku migaati okutuusa enkya, n'obyokya ebirisigalawo n'omuliro: tebiririibwa, kubanga bitukuvu.
35 Bw'olikola bw'otyo Alooni n'abaana be, nga byonna bye nkulagidde: olibatukuliza ennaku musanvu.
36 Era onoowangayo buli lunaku ente ey'ekiweebwayo olw'ekibi olw'okutangirira: era onoolongoosanga ekyoto, bw'onookikoleranga eky'okutangirira; era onookifukangako amafuta, okukitukuza.
37 Onookikoleranga ekyoto eky'okutangirira ennaku musanvu, n'okitukuzanga: era ekyoto kiribeera kitukuvu nnyo; buli ekinaakomanga ku kyoto kinaabanga kitukuvu.
38 Kale by'onoowangayo ku kyoto bye bino; abaana b'endiga babiri abaakamala omwaka ogumu buli lunaku obutayosa.
39 Enkya onoowangayo omwana gw'endiga ogumu; n'akawungeezi onoowangayo omwana gw'endiga ogw'okubiri:
40 era awamu n'omwana gw'endiga omulala onoowangayo ekitundu eky'ekkumi ekya efa eky'obutta obulungi obutabuddwamu ekitundu eky'okuna ekya yini eky'amafuta amakube; n'ekitundu eky'okuna ekya yini eky'envinnyo okuba ekiweebwayo eky'okunywa.
41 N'omwana gw'endiga omulala onoomuwangayo akawungeezi, era onoogukolanga nga bwe wakola ekiweebwayo eky'obutta eky'enkya, n'ekiweebwayo eky'okunywa eky'enkya, okuba evvumbe eddungi, ekiweebwayo ekikolebwa n'omuliro eri Mukama.
42 Kinaabeeranga ekiweebwayo ekyokebwa ekitaliggwaawo mu mirembe gyammwe gyonna mu mulyango gw'eweema ey'okusisinkanirangamu mu maaso ga Mukama: awo we nnaasisinkaniranga nammwe, okwogerera awo naawe.
43 Era awo we nnaasisinkaniranga n'abaana ba Isiraeri; n'eweema eritukuzibwa n'ekitiibwa kyange.
44 Era nditukuza eweema ey'okusisinkanirangamu, n'ekyoto: ne Alooni n'abaana be ndibatukuza, okumpeererezanga mu bwakabona.
45 Era naatuulanga mu baana ba Isiraeri, era naabeeranga Katonda waabwe.
46 Nabo banaategeeranga nga nze Mukama Katonda waabwe, eyabaggya mu nsi y'e Misiri, ndyoke ntuule mu bo: nze Mukama Katonda waabwe.


text:
Yona
Chapter 2
1 Awo Yona n'asaba Mukama Katonda we mu lubuto olw'ekyennyanja.
2 N'ayogera nti Nakaabirira Mukama kubanga nalaba ennaku, N'anziramu; Mu lubuto lw'emagombe nakoowoola; N'owulira eddoboozi lyange.
3 Kubanga wansuula mu buziba, mu mutima ogw'ennyanja, Amataba ne ganneetooloola; Amayengo go gonna n'amasingiisira go gaayita waggulu ku nze.
4 Ne njogera nti Ngobeddwa mu maaso go; Naye naatunuulira nate yeekaalu yo entukuvu.
5 Amazzi gansaanikira, era okutuuka ku bulamu; Obuziba bwanneetooloola; Endago zambikka ku mutwe gwange.
6 Ne nzika ensozi we zisibuka; Ensi n'ebisiba byayo ne binzigalira emirembe gyonna; Naye oggyeemu obulamu bwange mu bunnya, ai Mukama, Katonda wange.
7 Emmeeme yange bwe yazirika mu nze, ne njijukira Mukama; N'okusaba kwange ne kutuuka gy'oli, mu yeekaalu yo entukuvu.
8 Abo abassaayo omwoyo ku by'obulimba ebitaliimu balekayo okusaasirwa kwabwe.
9 Naye nze naakuwa ssaddaaka yange n'eddoboozi ery'okwebaza; Naasasula obweyamo bwange. Obulokozi buva eri Mukama.
10 Awo Mukama n'alagira ekyennyanja ne kisesema Yona ku lukalu.


text:
Oruganikyo 79: Danieri Omukiina ky’Entale
MAHANO! Danieri nazooka ali mukasumi akabi. Kyonka entale tizimuliire! Nomanya habwaki? Oha ayataire Danieri omuntale zinu zona? Katukizoole.
Omukama arukulema Baburoni hati nayetwa Daliyo. Nagonza Danieri muno, habwokuba Danieri aine embabazi kandi w’amagezi. Daliyo akakoma Danieri kuba omulemi omukuru mubukama bwe. Kinu kikaleetera abakuru abandi omubukama bunu kukwatirwa Danieri ihali, nahabwekyo bacwamu kugira ekibaakora.
Bakagenda hali Daliyo kandi bamugambira bati: ‘Itwe tucwiremu Ai omukama, okole ekiragiro ekirukuragira ngu omuntu weena aleeke kusaba ruhanga ondi weena rundi omuntu ondi weena kwihaho iwe omukama kumara ebiro 30. Kakuba omuntu weena ajeema, anagwe mukiina haali entale.’ Daliyo atamanye habwaki abasaija banu nibenda ekiragiro kinu kikorwe. Baitu habwokuba akatekereza ngu kitekerezo kirungi, nukwo kuhandikisa ekiragiro kinu. Ekiragiro kinu tikisobora kuhindurwa.
Danieri obuyahulire eby’ekiragiro kinu, yagenda omunju ye, yasaba nkoku yakoraga butoosa. Abasaija banu ababi bakaba nibakimanya ngu Danieri akaba takusobora kuleka kusaba Yahwe. Bakasemererwa habwokuba entegeka yabu ey’okuhwerekereza Danieri ekaba nezooka nkerukugenda kuhiki’ra.
Omukama Daliyo obu yayetegerize ensonga eyaletiire abasaija banu kutekaho ekiragiro kinu, akasaasa. Baitu akaba atarukusobora kuhindura ekiragiro kinu, nahabwekyo akaba aine kuragira Danieri anagwe omu kiina ky’entale. Kyonka omukama akagambira Danieri ati: ‘Kanihire Ruhanga waawe ow’orukuhereza naija kukujuna.’
Habwokutatekana, Daliyo atasobole n’okubyama ekiro ekyo. Obu bwakiire, akairuka yagenda ha kiina ky’entale. Norora nuho ali. Yayamirra: ‘Danieri, omuhereza wa Ruhanga omwomezi! Ruhanga ow’orukuhereza asoboire kukujuna entale?’
Danieri amugarakamu ati: ‘Ruhanga atumire maraika we yaigarra eminwa y’entale tizisoboire kunkoraho akabi koona.’
Omukama asemererwa muno. Aragira Danieri okwihibwa mu kiina ky’entale. Nukwo aragira ngu abasaija bali ababi abakaba nibenda kuhwerekereza Danieri banagwe omukiina ky’entale. Obu bakaba batakahikire hansi omu kiina ky’entale, entale zibagwera zibacwa amagufa gabu goona.
Hanyuma, omukama Daliyo ahandikira abantu boona ab’omubukama bwe ati: ‘Nindagira nti buli muntu aine kuha Ruhanga wa Danieri ekitiinisa. Nakora ebyamahano by’amaani. Ajunire Danieri butaliibwa entale.’
Danieri 6:1-28.
Ebikaguzo
- Daliyo nuwe araha, kandi natwara ata Danieri?
- Abasaija bihali bakaletera Daliyo kukora ki
- Danieri akakora ki obuyamanyire ebirukukwata ha kiragiro ekihyaka?
- Habwaki Daliyo atuntwire munno n’okuburwa oturo, kandi akakora ki nyenkyakara eyakuratireho?
- Danieri akeetebuka ata Daliyo?
- Kiki ekyahikire hali abasaija ababi abalengereho kwita Danieri, kandi Daliyo akahandiikira ki abantu boona ab’omubukama bwe?
Ebikaguzo ebindi
- Soma Danieri 6:1-28.
Orukwe orwakozirwe hali Danieri nirutwijukya ki hali eki abarukahakaniza bakozere kulemesa omulimo gw’Abakaiso ba Yahwe mu biro bino? (Dan. 6:7; Zab. 94:20; Is. 10:1; Bar. 8:31)
Abahereza ba Ruhanga biro binu basobora bata kuhondera ekyokurorraho kya Danieri mu kworobera “abalemi”? (Dan. 6:5, 10; Bar. 13:1; Eng. 5:29)
Nitusobora tuta kuhondera ekyokurorraho kya Danieri ekyokuhereza Yahwe “obutoosa”? (Dan. 6:16, 20; Baf. 3:16; Kus. 7:15)


text:
Olubereberye
Essuula 15
1 Oluvannyuma lw'ebyo ekigambo kya Mukama ne kijjira Ibulaamu mu kwolesebwa, nga kyogera nti Totya, Ibulaamu: nze ngabo yo, n'empeera yo ennene ennyo.
2 Ibulaamu n'ayogera nti Ai Mukama Katonda, onompa ki, kubanga ntambula nga sirina mwana, naye alirya ennyumba yange ye Ddamesiko Erieza?
3 Ibulaamu n'ayogera nti Laba, nze tompadde zadde: era, laba, eyazaalirwa mu nnyumba yange ye musika wange.
4 Era, laba, ekigambo kya Mukama ne kimujjira, nga kyogera nti Omuntu oyo taliba musika wo; naye aliva mu ntumbwe zo ggwe ye aliba omusika wo.
5 N'amufulumya ebweru, n'ayogera nti Tunuulira eggulu kaakano, obale emmunyeenye, bw'onooyinza okuzibala: n'amugamba nti Ezzadde lyo bwe liriba bwe lityo.
6 N'akkiriza Mukama; n'akumubalira okuba obutuukirivu.
7 N'amugamba nti Nze, Mukama eyakuggya mu Uli eya Abakaludaaya, okukuwa ensi eno okugisikira.
8 N'ayogera nti Ai Mukama Katonda, kiki ekinantegeeza nga ndigisikira?
9 N'amugamba nti Ontwalire ente enkazi eyaakamaze emyaka esatu, n'embuzi enkazi eyaakamaze emyaka esatu, n'endiga ensajja eyaakamaze emyaka esatu, ne kaamukuukulu, n'ejjiba etto.
10 Ne yeetwalira ebyo byonna, n'abyasaamu wakati, n'ateeka ebitundu bibiri bibiri nga birabagana: naye ebinyonyi n'atabyaasaamu.
11 N'amasega ne gagwa ku mirambo, Ibulaamu n'agagoba.
12 Awo enjuba bwe yali ng'egwa, otulo otungi ne tugwa ku Ibulaamu; era, laba, entiisa ey'ekizikiza ekikutte n'emugwako.
13 N'agamba Ibulaamu nti Tegeerera ddala ng'ezzadde lyo liriba ggenyi mu nsi eteri yaabwe, era balibaweereza; era balibabonyezabonyeza emyaka bina;
14 era n'eggwanga eryo, lye baliweereza, ndirisalira omusango: ne balyoka bavaamu nga balina ebintu bingi.
15 Naye ggwe oligenda awali bajjajja bo n'emirembe; oliziikibwa bw'olimala okuwangaala obulungi.
16 Ne mu mirembe egy'okuna balikomawo nate wano: kubanga obutali butuukirivu obw'Omwamoli tebunnatuukirira.
17 Awo, enjuba bwe yamala okugwa, ekizikiza nga kikutte, laba, ekikoomi ekinyooka n'omumuli ogwaka ne biyita wakati awali ebitundu ebyo.
18 Ku lunaku olwo Mukama n'alagaana ne Ibulaamu, ng'ayogera nti Ezzadde lyo ndiwadde ensi eno, okuva ku mugga ogw'e Misiri okutuuka ku mugga omunene, omugga Fulaati:
19 Omukeeni, n'Omukenizi, n'Omukadumooni,
20 n'Omukiiti, n'Omuperizi, n'Abaleefa,
21 n'Omwamoli, n'Omukanani, n'Omugirugaasi, n'Omuyebusi.


text:
Wandyagadde Okumanya Amazima?
AMAZIMA agakwata ku ki? Agakwata ku bimu ku bibuuzo ebisingayo obukulu abantu bye baali beebuuzizza. Oboolyawo wali weebuuzizzaako ebibuuzo nga bino:
- Ddala Katonda atufaako?
- Entalo n’okubonaabona biriggwaawo?
- Kiki ekitutuukako bwe tufa?
- Waliwo essuubi lyonna nti abafu baliddamu okuba abalamu?
- Nnyinza kusaba ntya okusobola okuwulirwa Katonda?
- Nnyinza ntya okufuna essanyu mu bulamu?
Eby’okuddamu mu bibuuzo bino oyinza kubisanga wa? Bw’ogenda mu materekero g’ebitabo, oyinza okusangayo ebitabo bingi nnyo abantu bye balowooza nti bisobola okuddamu ebibuuzo bino, kyokka emirundi mingi biba bikontana. Ebimu bibaamu eby’okuddamu ebirabika ng’ebirungi, kyokka mangu ddala biva ku mulembe era ne biddamu okulongoosebwamu oba ne wawandiikibwayo ebirala.
Wadde kiri kityo, waliwo ekitabo kimu ekirimu eby’okuddamu ebyesigika. Ky’ekitabo ekyogera amazima. Yesu Kristo bwe yali asaba Katonda, yagamba nti: “Ekigambo kyo ge mazima.” (Yokaana 17:17) Leero, Ekigambo ekyo kimanyiddwa nga Baibuli Entukuvu.Kumpapula eziddirira, ojja kufuna ebimu ku by’okuddamu ebituufu era ebitegeerekeka obulungi Baibuli by’ewa mu bibuuzo ebyowaggulu.
Ddala Katonda Atufaako?
ENSONGA LWAKI ABANTU BEEBUUZA EKIBUUZO KINO: Ensi gye tulimu ejjudde ebikolwa eby’obukambwe n’obutali bwenkanya. Amadiini mangi gayigiriza nti Katonda y’atuleetera okubonaabona.
EKYO BAIBULI KY’EYIGIRIZA: Katonda tasobola kuleetawo kintu kibi. Yobu 34:10 lugamba bwe luti: “Kiddire eri awali Katonda, ye okukola obubi; n’awali Omuyinza w’ebintu byonna, ye okukola ebitali bya butuukirivu.” Katonda alina ekigendererwa ekirungi eri abantu. Eno y’ensonga lwaki Yesu yatuyigiriza okusaba nti: “Kitaffe ali mu ggulu, …Obwakabaka bwo bujje. By’oyagala bikolebwe ku nsi nga bwe bikolebwa mu ggulu.” (Matayo 6:9, 10) Mazima ddala Katonda atufaako nnyo, era eno ye nsonga lwaki yakola kyonna ekyetaagisa okusobola okutuukiriza ekigendererwa kye.—Yokaana 3:16.
Laba ne Olubereberye 1:26-28; Yakobo 1:13; ne 1 Peetero 5:6, 7.
Entalo n’Okubonaabona Biriggwaawo?
ENSONGA LWAKI ABANTU BEEBUUZA EKIBUUZO KINO: Abantu bangi nnyo bakyeyongera okufiira mu ntalo, era ffenna tubonaabona mu ngeri emu oba endala.
EKYO BAIBULI KY’EYIGIRIZA: Katonda atutegeeza nti mu biseera eby’omu maaso ajja kuleeta emirembe mu nsi yonna. Wansi w’Obwakabaka bwe obw’omu ggulu, abantu “tebaliyiga kulwana nate.” Mu kifo ky’ekyo, “baliweesa ebitala byabwe okubifuula enkumbi.” (Isaaya 2:4) Katonda ajja kuggyawo okubonaabona kwonna n’obutali bwenkanya. Baibuli essuubiza bw’eti: “[Katonda] alisangula buli zziga mu maaso gaabwe; era okufa tekulibaawo nate; so tewaabengawo nate nnaku newakubadde okukaaba newakubadde okulumwa: eby’olubereberye [ngamw’otwalidde okubonaabona n’obutali bwenkanya ebiriwo leero] biweddewo.”—Okubikkulirwa 21:3, 4.
Laba ne Zabbuli 37:10, 11; 46:9; ne Mikka 4:1-4.
Kiki Ekitutuukako Bwe Tufa?
ENSONGA LWAKI ABANTU BEEBUUZA EKIBUUZO KINO: Amadiini agasinga obungi mu nsi gayigiriza nti omuntu bw’afa, waliwo ekintu ekimuvaamu ne kisigala nga kiramu. Agamu gayigiriza nti abafu basobola okulumya abalamu oba nti Katonda abonereza ababi ng’abookya mu muliro ogutazikira.
EKYO BAIBULI KY’EYIGIRIZA: Abantu bwe bafa, baba tebakyaliwo. Omubuulizi 9:5 lugamba nti: “Abafu tebaliiko kye bamanyi.” Okuva bwe kiri nti abafu tebaliiko kye bamanyi era nga tebasobola kuwulira wadde okukola ekintu kyonna, tebasobola kulumya balamu wadde okubayamba.—Zabbuli 146:3, 4.
Laba ne Olubereberye 3:19 ne Omubuulizi 9:6, 10.
Waliwo Essuubi Lyonna nti Abafu Baliddamu Okuba Abalamu?
ENSONGA LWAKI ABANTU BEEBUUZA EKIBUUZO KINO: Twagala okuba abalamu, era twagala okunyumirwa obulamu nga tuli wamu n’abo be twagala. Kya mu butonde okwagala okuddamu okulaba abaagalwa baffe abaafa.
EKYO BAIBULI KY’EYIGIRIZA: Abantu abasinga obungi ku abo abaafa bajja kuzuukizibwa. Yesu yasuubiza nti ‘bonna abali mu ntaana bajja kuvaamu.’ (Yokaana 5:28, 29) Abo abanaazuukizibwa bajja kufuna akakisa okubeera mu lusuku lwa Katonda ku nsi, ng’ekigendererwa kya Katonda bwe kyali ku lubereberye. (Lukka 23:43) Abantu abawulize bajja kufuna obulamu obutaggwaawo era obutuukiridde. Baibuli egamba nti: “Abatuukirivu balisikira ensi, banaagibeerangamu emirembe gyonna.”—Zabbuli 37:29.
Laba ne Yobu 14:14, 15; Lukka 7:11-17; n’Ebikolwa By’Abatume 24:15.
Nnyinza Kusaba Ntya Okusobola Okuwulirwa Katonda?
ENSONGA LWAKI ABANTU BEEBUUZA EKIBUUZO KINO: Kumpi abantu b’amaddiini gonna basaba. Kyokka, bangi bawulira nti okusaba kwabwe tekuddibwamu.
EKYO BAIBULI KY’EYIGIRIZA: Yesu yatuyigiriza okwewala okudiÀÀana ebigambo nga tusaba. Yagamba, “Bwe musabanga, temuddiÀÀananga mu bigambo.” (Matayo 6:7) Bwe tuba twagala Katonda awulire okusaba kwaffe, tuteekwa okusaba mu ngeri gy’asiima. Okusobola okukola kino, twetaaga okuyiga ebyo Katonda by’ayagala era ne tusaba okusinziira ku ebyo bye tuba tuyize. Yokaana Ekisooka 5:14 lugamba nti: “Bwe tusaba ekintu nga [Katonda] bw’ayagala, atuwulira.”
Laba ne Zabbuli 65:2; Yokaana 14:6, 14; ne 1 Yokaana 3:22.
Nnyinza Ntya Okufuna Essanyu mu Bulamu?
ENSONGA LWAKI ABANTU BEEBUUZA EKIBUUZO KINO: Abantu bangi balowooza nti basobola okufuna essanyu singa baba ne ssente, ettutumu, oba endabika ennungi. Kino kibaleetera okuluubirira ebintu ng’ebyo—kyokka ku nkomerero ya byonna beesanga nga tebafunye ssanyu.
EKYO BAIBULI KY’EYIGIRIZA: Yesu yalaga ekyo ekivaako essanyu bwe yagamba nti: “Balina essanyu abamanyi obwetaavu bwabwe obw’eby’omwoyo.” (Matayo 5:3, New World Translation) Okusobola okufuna essanyu erya nnamaddala, tuteekwa okukola ku bwetaavu bwaffe obusingayo obukulu, kwe kugamba, okumanya amazima agakwata ku Katonda n’ebigendererwa bye eri abantu. Amazima ago gasangibwa mu Baibuli. Okumanya amazima ago kisobola okutuyamba okumanya ebintu ebikulu n’ebitali bikulu. Bwe tugoberera obulagirizi bwa Baibuli, kitusobozesa okuba n’obulamu obulina ekigendererwa. —Lukka 11:28.
Laba ne Engero 3:5, 6, 13-18 ne 1 Timoseewo 6:9, 10.
Tulabye mu bufunze eby’okuddamu Baibuli by’ewa mu bibuuzo omukaaga ebiragiddwa waggulu. Wandyagadde okumanya ebisingawo? Bwe kiba nti oli omu ku abo “abamanyi obwetaavu bwabwe obw’eby’omwoyo,” awatali kubuusabuusa wandyagadde okumanya ebisingawo. Oyinza okuba ng’olina ebibuuzo ebirala bye weebuuza, gamba nga kino: ‘Bwe kiba nti Katonda atufaako, lwaki akkirizza ne wabaawo obubi n’okubonaabona okutuusiza ddala leero? Nnyinza ntya okulongoosa obulamu bw’amaka gange?’ Baibuli ewa eby’okuddamu ebimatiza mu bibuuzo bino awamu n’ebirala bingi.
Wadde kiri kityo, bangi leero tebaagala kusoma Baibuli. Bagitwala okuba ekitabo ekinene ennyo era ekizibu okutegeera. Wandyagadde okuyambibwa osobole okufuna eby’okuddamu okuva mu Baibuli? Abajulirwa ba Yakuwa bakuwa ebintu bibiri ebisobola okukuyamba.
Okusookera ddala, akatabo Kiki Ddala Baibuli Ky’Eyigiriza? kategekeddwa okuyamba abantu abalina eby’okukola ebingi okutegeera obulungi eby’okuddamu Baibuli by’ewa mu bibuuzo ebikulu ennyo. Eky’okubiri, waliwo enteekateeka ey’okuyigiriza abantu Baibuli ku bwereere mu maka gaabwe. Omujulirwa wa Yakuwa abeera okumpi naawe asobola okukukyalira mu maka go oba mu kifo ekirala kyonna ekikwanguyira, ne mukubaganya ebirowoozo ku Baibuli okumala ekiseera ekitonotono buli wiiki. Kino kikolebwa ku bwereere. Okwetooloola ensi yonna, abantu bukadde na bukadde baganyuddwa mu nteekateeka eno. Bangi ku bo batuuse n’okugamba nti: “Nzudde amazima!”
Tewaliiwo kya bugagga kisinga kino. Amazima ga Baibuli gatusumulula okuva mu bulombolombo, okubuzaabuzibwa, awamu n’okutya. Gatuwa essuubi, essanyu, n’ekigendererwa mu bulamu. Yesu yagamba nti: “Mulitegeera amazima, n’amazima galibafuula ba ddembe.”—Yokaana 8:32.


text:
Okuva
Chapter 32
1 Awo abantu bwe baalaba nga Musa aludde okukka okuva ku lusozi, ne bakuŋŋaana eri Alooni, ne bamugamba nti Golokoka, otukolere bakatonda, abanaatukulemberanga; kubanga Musa oyo, ye yatuggya mu nsi y'e Misiri, tetumanyi ky'abadde.
2 Alooni n'abagamba nti Mumenye ku mpeta eza zaabu, eziri mu matu g'abakazi bammwe, n'ag'abaana bammwe ab'obulenzi n'ab'obuwala, muzindeetere.
3 Abantu bonna ne bamenya ku mpeta eza zaabu ezaali mu matu gaabwe, ne bazireetera Alooni.
4 N'agitoola mu ngalo zaabwe, n'agiwumba n'ekyuma ekisala, n'agifuula ennyana ensaanuuse: ne boogera nti Bano be bakatonda bo, ggwe Isiraeri, abaakuggya mu nsi y'e Misiri
5 Alooni bwe yalaba, n'azimba ekyoto mu maaso gaayo; Alooni n'alangirira n'ayogera nti Enkya wanaabeera embaga eri Mukama.
6 Ne bagolokoka enkya mu makya, ne bawaayo ebiweebwayo eby'okwokya, ne baleeta ebiweebwayo olw'emirembe; abantu ne batuula okulya n'okunywa, ne bagolokoka okuzannya.
7 Mukama n'agamba Musa nti Genda oserengete; kubanga abantu bo be waggya mu nsi y'e Misiri beeyonoonyesezza:
8 bakyamye mangu ne bava mu kkubo lye nnabalagira: beekoledde ennyana ensaanuuse, ne bagisinza, ne bagiwa ssaddaaka, ne boogera nti Bano be bakatonda bo, ggwe Isiraeri, abaaku ggya mu nsi y'e Misiri:
9 Mukama n'agamba Musa nti Abantu bano era, laba, be bantu abalina ensingo enkakanyavu:
10 kale kaakano ndeka, obusungu bwange bwake nnyo ku bo, era mbazikirize: era ndikufuula ggwe eggwanga eddene.
11 Musa ne yeegayirira Mukama Katonda we, n'ayogera nti Mukama, kiki ekyasizza ennyo obusungu bwo ku bantu bo, be waggya mu nsi y'e Misiri n'amaanyi amangi n'omukono ogw'obuyinza?
12 Lwaki okwogeza Abamisiri nti Yabaggiramu obubi, okubattira ku nsozi, n'okubazikiriza okuva ku maaso g'ensi? Oleke obusungu bwo obukambwe, ojjulukuke oleke obubi obwo eri abantu bo.
13 Ojjukire Ibulayimu, Isaaka, ne Isiraeri, abaweereza bo, be weerayiririra wekka n'obagamba nti Ndyongera ezzadde lyammwe ng'emmunyeenye ez'omu ggulu, n'ensi eyo yonna gye njogeddeko ndigiwa ezzadde lyammwe, nabo baligisikira emirembe gyonna.
14 Mukama n'ajjulukuka n'aleka obubi bw'abadde ayogedde okubakola abantu be.
15 Musa n'akyuka, n'aserengeta okuva ku lusozi, ng'alina ebipande bibiri eby'obujulirwa mu ngalo ze; ebipande ebyawandiikibwako ku njuyi zaabyo zombi; byawandiikibwako eruuyi n'eruuyi.
16 N'ebipande byali mulimu gwa Katonda, n'okuwandiika kwali kuwandiika kwa Katonda, okwayolebwa ku bipande.
17 Yoswa bwe yawulira eddoboozi ly'abantu nga boogerera waggulu, n'agamba Musa nti Waliwo eddoboozi ery'okulwana mu lusiisira.
18 N'ayogera nti Eryo si ddoboozi lyabo aboogerera waggulu olw'okuwangula, so si ddoboozi lyabo abakaaba olw'okugobebwa: naye eddoboozi lyabo abayimba lye mpulira.
19 Awo olwatuuka bwe yasemberera olusiisira, n'alyoka alaba ennyana n'abazina: obusungu bwa Musa ne bwaka nnyo, n'akasuka ebipande mu ngalo ze, n'abimenyera wansi w'olusozi,
20 N'atwala ennyana gye baali bakoze, n'agyokya n'omuliro, n'agisekulasekula, n'agimansira ku mazzi, n'aganywesaako abaana ba Isiraeri.
21 Musa n'agamba Alooni nti Abantu bano baakukola ki, ggwe n'okuleeta n'obaleetako okwonoona okunene?
22 Alooni n'ayogera nti Obusungu bwa mukama wange buleme okubuubuuka ennyo: gw'omanyi abantu bano, nga bagobererera ddala obubi.
23 Kubanga baŋŋamba nti Tukolere bakatonda, abanaatukulemberanga: kubanga Musa oyo, ye yatuggya mu nsi y'e Misiri, tetumanyi ky'abadde.
24 Ne mbagamba nti Buli alina zaabu yonna yonna, bagimenyeko; awo ne bagimpa: ne ngiteeka mu muliro, n'ennyana eno n'evaamu.
25 Awo Musa bwe yalaba ng'abantu bajeemye; kubanga Alooni yabajeemya okusekererwa abalabe baabwe:
26 Musa n'alyoka ayimirira mu wankaaki w'olusiisira, n'ayogera nti Buli muntu ali ku lwa Mukama, ajje gye ndi. Abaana bonna aba Leevi ne bakuŋŋaana gy'ali.
27 N'abagamba nti Bw'ati bw'ayogera Mukama, Katonda wa Isiraeri, nti Muteeke buli muntu ekitala kye ku kisambi kye, muddiiŋŋane mu miryango gyonna mu lusiisira lwonna, mutte buli muntu muganda we, na buli muntu munne, na buli muntu muliraanwa we.
28 Abaana ba Leevi ne bakola ng'ekigambo kya Musa: ne bafa ku bantu ku lunaku luli abasajja nga nkumi ssatu.
29 Musa n'ayogera nti Mwetukuze leero eri Mukama, newakubadde okulwana buli muntu n'omwana we, era ne muganda we; alyoke abawe leero omukisa.
30 Awo olwatuuka enkya Musa n'agamba abantu nti Mwayonoonye ekyonoono ekinene: ne kaakano naalinnya eri Mukama; mpozzi naakola ekinaatangirira olw'ekyonoono kyammwe.
31 Musa n'addayo eri Mukama, n'ayogera nti Woo, abantu abo bayonoonye ekyonoono ekinene, ne beekolera bakatonda aba zaabu.
32 Naye kaakano, bw'onoosonyiwa ekyonoono kyabwe; naye bw'otoobasonyiwe, onsangule nze, nkwegayiridde, mu kitabo kyo kye wawandiika.
33 Mukama n'agamba Musa nti Buli eyannyonoonye nze, oyo gwe nnaasangula mu kitabo kyange.
34 Ne kaakano genda, otwale abantu mu kifo kye nnakugambako: laba, malayika wange anaakukulemberanga: era naye ku lunaku luli lwe ndiwalana, ndibawalanako ekibi kyabwe.
35 Mukama n'abonyaabonya abantu, kubanga baakola ennyana, Alooni gye yakola.


text:
Eseza
Chapter 7
1 Awo kabaka ne Kamani ne bajja eri embaga wamu ne Eseza kaddulubaale.
2 Awo kabaka n'agamba nate Eseza ku lunaku olw'okubiri nga batudde ku mbaga ey'omwenge nti Kiki ky'osaba, kaddulubaale Eseza, era onookiweebwa: era kiki kye weegayirira? ne bwe kinaaba ekitundu ky'obwakabaka kinaatuukirizibwa.
3 Awo Eseza kaddulubaale n'addamu n'ayogera nti Oba nga ŋŋanze mu maaso go, ai kabaka, era kabaka bw'anaasiima, mpeebwe obulamu bwange olw'okusaba kwange, n'abantu bange olw'okwegayirira kwange:
4 kubanga tutundiddwa, nze n'abantu bange okuzikirizibwa, okuttibwa n'okubula. Naye singa tutundiddwa okuba abaddu n'abazaana, nandisirise, newakubadde ng'omulabe teyandiyinzizza kuliwa kabaka bye yandifiiriddwa.
5 Awo kabaka Akaswero n'alyoka ayogera n'agamba Eseza kaddulubaale nti Ani era ali ludda wa ayaŋŋanga okugezaako mu mutima gwe okukola bw'atyo?
6 Awo Eseza n'ayogera nti Omulabe era, atukyawa, Kamani ono omubi. Awo Kamani n'atya mu maaso ga kabaka ne kaddulubaale.
7 Awo kabaka n'agolokoka ng'aliko ekiruyi n'ava ku mbaga ey'omwenge n'ayingira mu lusuku olw'omu lubiri: Kamani n'ayimirira okusaba obulamu bwe eri Eseza kaddulubaale; kubanga yalaba obubi kabaka bw'amuteeserezza.
8 Awo kabaka n'akomawo ng'ava mu lusuku olw'omu lubiri n'ayingira mu kifo eky'embaga ey'omwenge; kale Kamani ng'agudde ku kitanda Eseza kwe yali. Awo kabaka n'ayogera nti N'okukwata anaakwatira kaddulubaale mu maaso gange mu nnyumba? Ekigambo nga kiva mu kamwa ka kabaka, ne babikka ku maaso ga Kamani.
9 Awo Kalubona, omu ku balasawe abaali mu maaso ga kabaka, n'ayogera nti Era, laba, ekitindiro, obuwanvu bwakyo emikono amakumi ataano Kamani kyakoledde Moluddekaayi, eyayogera olwa kabaka ebirungi, kiyimiridde mu nnyumba ya Kamani. Kabaka n'ayogera nti Mumuwanike okwo.
10 Awo ne bawanika Kamani ku kitindiro kye yali asimbidde Moluddekaayi. Awo obusungu bwa kabaka ne bukkakkana.


text:
Zabbuli
Chapter 33
1 Musanyukire Mukama, mmwe abatuukirivu: Okutendereza kusaanira abalina omwoyo ogw'amazima.
2 Mumwebaze Mukama n'ennanga: Muyimbe okumutendereza n'ennanga ey'engoye kkumi.
3 Mumuyimbire oluyimba oluggya; Mukube ennanga n'amagezi n'eddoboozi ddene.
4 Kubanga ekigambo kya Mukama kigolokofu; N'omulimu gwe gwonna (agukola) mu bwesigwa.
5 Ayagala obutuukirivu n'amazima: Ensi ejjudde ekisa kya Mukama.
6 Mu kigambo kya Mukama eggulu lyakolebwa; N'eggye lyamu lyonna (lyakolebwa) n'omukka ogw'akamwake.
7 Amazzi ag'omu nnyanja agakuŋŋaanya ng'entuumo: Atereka amadubi mu mawanika.
8 Ensi zonna zityenga Mukama: Bonna abali mu nsi zonna bamukankanirenga.
9 Kubanga yayogera ne kikolebwa; Yalagira ne kinywera.
10 Mukama aggyawo okuteesa kw'amawanga: Adibya ebirowoozo by'abantu.
11 Okuteesa kwa Mukama kunywera ennaku zonna, N'ebirowoozo by'omutima gwe okutuusa emirembe gyonna.
12 Eggwanga eririna Mukama okuba Katonda waalyo liweereddwa omukisa; Abantu be yalonda okuba obusika bwe ye.
13 Mukama alengera ng'ayima mu ggulu; Atunuulira abaana b'abantu bonna;
14 Ng'ayima mu kifo eky'ekisulo kye alaba Ku abo abali mu nsi bonna;
15 Abumba emitima gyabwe bonna, Alowooza ebikolwa byabwe byonna.
16 Tewali kabaka alokoka olw'eggye okuba eringi: Omuzira tawonyezebwa maanyi mangi.
17 Embalaasi kye kintu ekitaliimu ku bulokozi: So teewonyenga muntu olw'amaanyi gaayo amangi.
18 Laba, eriiso lya Mukama liri ku abo abamutya, Ku abo abasuubira mu kusaasira kwe;
19 Okuwonyanga emmeeme yaabwe okufa, N'okubakuumanga abalamu mu njala.
20 Emmeeme yaffe erindiridde Mukama: Oyo ye mubeezi waffe, era ye ngabo yaffe.
21 Kubanga omutima gwaffe gunaasanyukira oyo, Kubanga twesize erinnya lye ettukuvu.
22 Okusaasira kwo, ai Mukama, kubeerenga ku ffe, Nga ffe bwe tusuubira mu ggwe.


text:
Essuula 12
1 Kyenvudde mbeegayirira, ab'oluganda, olw'okusaayi: kwa Katonda, okuwangayo emibiri gyammwe, ssaddaaka ennamu, entukuvu, esanyusa Katonda, kwe kuweereza kwammwe okw'amagezi.
2 So temufaananyizibwanga ng'emirembe gino: naye mukyusibwenga olw'okufuula amagezi gammwe amaggya, mulyoke mukemenga bwe biri Katonda by'ayagala, ebirungi ebisanyusa, ebituufu.
3 Kubanga njogera, olw'ekisa kye nnaweebwa, eri buli muntu ali mu mmwe, alemenga okwerowooza okusinga bwe kimugwanidde okulowooza; naye okulowoozanga nga yeegendereza, nga Katonda bwe yagabira buli muntu ekigera ky'okukkiriza.
4 Kubanga bwe tulina ebitundu ebingi mu mubiri ogumu naye ebitundu byonna tebirina mulimu gumu:
5 bwe kityo ffe abangi tuli omubiri gumu mu Kristo, na buli muntu tuli ebitundu bya bannaffe fekka na fekka.
6 Era nga bwe tulina ebitenkanankana ng'ekisa kye twawebwa bwe kiri, oba bunabbi (tubuulirenga) mu kigera ky'okukiriza kwaffe;
7 oba kuweereza, tunyiikirenga mu kuweereza kwaffe;
8 oba ayigiriza, anyiikirenga mu kuyigiriza kwe; oba abuulirira, mu kubuulirira kwe: agaba, agabenga awatali bukuusa; afuga afugenga n'okunyiikira; asaasira asaasirenga n'essanyu.
9 Okwagala kubeerenga kwa mazima. Mukyawenga obubi, mwegattenga n'obulungi.
10 Mu kwagala kw'ab'oluganda mwagalanenga mwekka ne mwekka; mu kitiibwa buli muntu agulumizenga munne;
11 mu kunyiikira si bagayaavu; abasanyufu mu mwoyo; nga mubeeranga baddu ba Mukama waffe;
12 musanyukenga mu kusuubira; mugumiikirizenga mu bunaku; munyiikirenga mu kusaba;
13 mugabirenga abatukuvu bye beetaaga; mwanirizenga abagenyi.
14 Musabirenga ababayigganya; musabirenga, so temukolimanga.
15 Musanyukirenga wamu n'abo abasanyuka; mukaabirenga wamu n'abo abakaaba.
16 Mulowoozenga bumu mwekka na mwekka. Temwegulumizanga, naye mugendenga n'abo abatalina bukulu. Temubanga ba magezi mu maaso gammwe mwekka.
17 Temuwalananga muntu kibi olw'ekibi. Mwetegekenga ebirungi mu maaso g’abantu bonna.
18 Oba nga kiyinzika, ku luuyi lwammwe, mutabaganenga n'abantu bonna.
19 Temuwalananga mwekka ggwanga, abaagalwa, naye waakiri musegulirenga obusungu: kubanga kyawandiikibwa nti Okuwalana kwange; nze ndisasula, bw'ayogera Mukama.
20 Naye omulabe wo bw'alumwanga enjala, muliisenga; bw'alumwanga ennyonta, munywesenga kubanga bw'okola bw'otyo, olimukumira amanda g'omuliro ku mutwe gwe.
21 Towangulwanga bubi, naye wangulanga obubi olw'obulungi.


text:
Essuula 9
1 Njogera amazima mu Kristo sirimba, omwoyo gwange nga guntegeereza mu Mwoyo Omutuukuvu,
2 nga nnina ennaku nnyingi n'okulumwa okutamala mu mutima gwange.
3 Kubanga nandyagadde nze mwene okukolimirwa Kristo olwa baganda bange, ab'ekika kyange mu mubiri:
4 be Baisiraeri abaweebwa okufuuka abaana, n'ekitiibwa, n'endagaano, n'okuteekerwa amateeka, n'okuweerezanga Katonda, n'ebyasuubizibwa;
5 abalina bajjajja abo, era omwava Kristo mu mubiri, afuga byonna, Katonda atenderezebwa emirembe gyonna. Amiina.
6 Naye si kubanga ekigambo kya Katonda kyavaawo. Kubanga abava mu Isiraeri, si ba Baisiraeri bonna:
7 so si kubanga lye zzadde lya Ibulayimu, kyebava babeera abaana bonna: naye, mu Isaaka ezzadde lyo mwe linaayitirwanga.
8 Kwe kugamba nti abaana ab'omubiri, abo si be baana ba Katonda; naye abaana b'okusuubiza be babalibwa okuba ezzadde.
9 Kubanga ekigambo kino kye ky'okusuubiza, nti Ng'ebiro ebyo bwe biri ndijja, ne Saala aliba n'omwana.
10 Naye si ekyo kyokka; era naye ne Lebbeeka bwe yalina olubuto olw'omu, Isaaka jjajjaffe
11 kubanga nga tebannazaalibwa, so nga tebannakola kirungi oba kibi, okuteesa kwa Katonda mu kulonda kulyoke kunywere, si lwa bikolwa, wabula ku bw'oyo ayita,
12 n'agambibwa nti Omukulu aliba muddu wa muto.
13 Nga bwe kyawandiikibwa ne Yakobo n'amwagala, naye Essawa n'amukyawa.
14 Kale tunaayogera tutya? Obutali butuukirivu buli eri Katonda? Kitalo.
15 Kubanga agamba Musa nti Ndisaasira gwe ndisaasira, gwe ndikwatirwa ekisa gwe ndikwatirwa ekisa.
16 Kale bwe kityo si ky'oyo ayagala newakubadde addukana, wabula kya Katonda asaasira.
17 Kubanga ebyawandiikibwa bigamba Falaawo nti Kyennava nkuyimiriza, ndyoke njoleseze amaanyi gange mu ggwe, era erinnya lyange liryoke libuulirwe mu nsi zonna.
18 Kale bwe kityo asaasira gw'ayagala okusaasira, era akakanyaza gw'ayagala okukakanyaza.
19 Kale onoŋŋamba nti Kiki ekimunenyesa nate? Kubanga ani aziyiza by'ayagala?
20 Naye ekisinga, ggwe omuntu, ggwe ani awakana ne Katonda? Ekibumbe kirigamba eyakibumba nti Kiki ekyakunkoza bw'oti?
21 Oba omubumbi talina buyinza ku bbumba, mu kitole kimu okukola ekibya kimu eky'ekitiibwa, n'ekirala eky'ensonyi?
22 Kiki, oba nga Katonda bwe yayagala okulaga obusungu bwe, n'okumanyisa obuyinza bwe, yagumiikiriza n'okulindirira ennyo ebibya eby'obusungu ebyateekerwateekerwa okuzikirira:
23 alyoke amanyise obugagga obw'ekitiibwa kye ku bibya eby'okusaasirwa, bye yateekerateekera edda ekitiibwa,
24 ye ffe, n'okuyita be yayita, si mu Bayudaaya bokka, era naye ne mu b'amawanga?
25 Era nga bw'ayogera mu Koseya nti Ndibayita abantu bange, abatali bantu bange; Era ataayagalwa, ayagaliddwa.
26 Awo mu kifo kye baagambirwamu nti Mmwe temuli bantu bange, Mwe baliyitirwa abaana ba Katonda omulamu.
27 Era Isaaya ayogerera waggulu ebya Isiraeri nti Omuwendo gw'abaana ba Isiraeri oba guliba ng'omusenyu gw'ennyanja, ekitundu ekirisigalawo kye kirirokoka:
28 kubanga Mukama alikola ekigambo kye ku nsi, ng'akituukiriza era ng'akisalako.
29 Era nga Isaaya bwe yasooka okwogera nti Singa Mukama Ow'eggye teyatulekerawo zzadde, Twandifuuse nga Sodomu, era twandifaanayizibbwa nga Ggomola.
30 Kale tunaayogera tutya? Nti ab'amawanga, abataagobereranga butuukirivu, baatuuka ku butuukivu, bwe butuukirivu obuva mu kukkiriza;
31 naye Isiraeri, mu kugobereranga amateeka ag'obutuukirivu, teyatuuka ku mateeka gali.
32 Lwaki? Kubanga tebaabugobereranga nga bayima mu kukkiriza, wabula nga mu bikolwa. Beesittala ku jjinja eryo eryesittalwako:
33 nga bwe kyawandiikibwa nti Laba, nteeka mu Sayuuni ejjinja eryesittalwako n'olwazi olugwisa: Era akkiriza oyo talikwasibwa nsonyi.


text:
Okuva
Chapter 16
1 Ne bava Erimu nga batambula, ekibiina kyonna eky'abaana ba Isiraeri ne batuuka mu ddungu lya Sini, eriri wakati wa Erimu ne Sinaayi, ku lunaku olw'ekkumi n'ettaano olw'omwezi ogw'okubiri nga bamaze okuva mu nsi ey'e Misiri.
2 Ekibiina kyonna eky'abaana ba Isiraeri ne beemulugunyiza Musa ne Alooni mu ddungu:
3 abaana ba Isiraeri ne babagamba nti Waakiri twandifiiridde olw'omukono gwa Mukama mu nsi ey'e Misiri, bwe twali tutudde awali entamu ez'ennyama, bwe twali tulya emmere nga tukkuta; kubanga mwatufulumya mu ddungu lino, okutta ekibiina kino kyonna n'enjala.
4 Mukama n'alyoka agamba Musa nti Laba, nditonnyesa emmere okuva mu ggulu ku lwammwe; n'abantu balifuluma okukuŋŋaanya ekitundu eky'olunaku buli lunaku, ndyoke mbakeme nga banaatambuliranga mu mateeka gange oba tebaatambulirengamu.
5 Awo olunaatuukanga ku lunaku olw'omukaaga banaateekateekanga gye baliyingiza, era eneesinganga emirundi ebiri gye bakuŋŋaanya buli lunaku.
6 Musa ne Alooni ne bagamba abaana ba Isiraeri bonna nti Olweggulo lwe mulimanya nga Mukama ye yabaggya mu nsi ey'e Misiri:
7 era enkya lwe muliraba ekitiibwa kya Mukama; kubanga awulidde okwemulugunya kwammwe ku Mukama: naffe ffe baani, n'okwemuluguaya ne mwemulugunyiza ffe?
8 Musa n'ayogera nti Kino kinaabaawo, Mukama bw'anaabawa olweggulo ennyama okulya, n'enkya emmere okukkuta; kubanga Mukama awulidde okwemulugunya kwammwe kwe mumwemulugunyiza: naffe ffe baani? Temwemulugunyiza ffe, wabula Mukama.
9 Musa n'agamba Alooni nti Bagambe ekibiina kyonna eky'abaana ba Isiraeri nti Musembere mu maaso ga Mukama: kubanga awulidde okwemulugunya kwammwe.
10 Awo, Alooni bwe yali ng'ayogera n'ekibiina kyonna eky'abaana ba Isiraeri, ne batunuulira mu ddungu; laba, ekitiibwa kya Mu kama ne kirabika mu kire.
11 Mukama n'amugamba Musa, ng'ayogera nti
12 Mpulidde okwemulugunya kw'abaaaa ba Isiraeri: obagambe, ng'oyogera nti Olweggulo munaalya ennyama, n'enkya munakkuta emmere; nammwe munaamanya nga nze Mukama Katonda wammwe.
13 Awo olweggulo obugubi ne bulyoka bulinnya ne busaanikira olusiisira: enkya olufu ne lugwa ne lwetooloola olusiisira.
14 Olufu olwagwa bwe lwaggwaako, laba, ne wabaawo kungulu w'eddungu akantu akatono akeekulungirivu, akatono ng'omusulo omukwafu oguba ku nsi,
15 Abaana ba Isiraeri bwe baakiraba ne bagambagana bokka na bokka nti Kiki kino? kubanga tebaamanya bwe kyali. Musa n'abagamba nti Eyo ye mmere Mukama gy'abawadde okulya.
16 Ekyo kye kigambo ky'alagidde Mukama nti Mukuŋŋaanyeeko buli muntu nga bw'alya; buli muntu kkomero emu, ng'omuwendo gw'abantu bammwe bwe guli, mulikitwala, buli muntu alibatwalira ab'omu weema ye.
17 Abaana ba Isiraeri ne bakola bwe batyo, ne bakuŋŋaanya abalala nnyingi, abalala ntono.
18 Awo bwe baageranga mu kkomero, eyakuŋŋaanya ennyingi n'atafissaawo, era eyakuŋŋaanya entono n'ateetaaga; baakuŋŋaanya buli muntu nga bw'alya.
19 Musa n'abagamba nti Omuntu talekaawo okutuusa enkya.
20 Naye Musa ne batamuwulira; naye abamu mu bo ne balekawo okutuusa enkya, n'ezaala envunyu, n'ewunya: Musa n'abakwatirwa obusungu.
21 Ne bakunnaanya buli nkya, buli muntu nga bw'alya: era omusana bwe gwayakanga n'ekereketa.
22 Awo olunaku olw'omukaaga bwe lwatuukanga, ne bakuŋŋaanya emirundi ebiri emmere, buli muntu kkomeri bbiri: abakulu bonna ab'ekibiina ne bajja ne bamugamba Musa
23 N'abagamba nti Ekyo Mukama kye yayogera nti Enkya kye kiwummulo ekikulu, ssabiiti entukuvu eri Mukama: mwokye bye mwagala mufumbe bye mwagala okufumba; yonna esigalawo mweterekere ensibo okutuusa enkya.
24 Ne beeterekera okutuusa enkya, Musa nga bwe yalagira: n'etewunya, so ne mutaba na nvunyu.
25 Musa n'ayogera nti Mulye eno leero; kubanga leero ye ssabbiiti eri Mukama; leero temuugirabe mu ttale.
26 Mukuŋŋaanye mu nnaku mukaaga; naye ku lunaku olw'omusanvu ye ssabbiiti, okwo teribeerawo.
27 Awo ku lunaku olw'omusanvu ne bagenda abamu ku bantu okukuŋŋaanya, ne batagiraba.
28 Mukama n'amugamba Musa nti Mulituusa wa okugaana okukwata amateeka gange n'ebiragiro byange?
29 Mulabe, kubanga Mukama abawadde ssabbiiti, kyava abawa ku lunaku olw'omukaaga emmere ey’ennaku ebbiri; mutuule buli muntu mu kifo kye, tavanga omuntu yenna mu kifo kye ku lunaku olw'omusanvu.
30 Ne bawummulanga abantu ku lunaku olw'omusanvu.
31 Ennyumba ya Isiraeri ne bagiyita erinnya lyayo Manu: n'efaanana ng'ensigo za jada, enjeru; n'obuwoomerevu bwayo bufaanana ng'emigaati egy'omubisi gw'enjuki.
32 Musa n'ayogera nti Ekyo kye kigambo Mukama kye yalagira nti Kkomero ejjudde eterekerwe emirembe gyammwe; balyoke balabe emmere gye nnabaliisa mu ddungu bwe nnabaggya mu nsi ey'e Misiri.
33 Musa n'amugamba Alooni nti Twala ekibya osse munda kkomero ejjudde manu, okiteeke mu maaso ga Mukama, ensibo y'emirembe gyammwe.
34 Nga Mukama bwe yalagira Musa, bw'atyo Alooni n'akiteeka mu maaso g'obujulirwa, okubeera ensibo.
35 Abaana ba Isiraeri ne baliira manu emyaka amakumi ana, okutuusa lwe baatuuka mu nsi ey'abantu; ne balya manu okutuuka mu nsalo ez'ensi ya Kanani.
36 Era kkomero kye kitundu eky'ekkumi ekya efa.


text:
Oruganikyo 8: Agantu ag’Amaani Muno omu Nsi
KAKUBA otangatangana omuntu araihire muno kandi omutwe gwe niguhika mukasolya k’enju, wakutekerize ki? Ogu nuguba guntu! Mubwire obwaira hakaba haroho agantu ganu omu nsi. Baibuli neyoleka ngu bakazaarwa bamaraika kuruga omu iguru. Kinu kikabaho kita?
Ijuka ngu maraika onu omubi Setani akaba eyefubirire okutabura ebintu byona. Nahabwekyo akaba nayenda n’okujemesa bamaraika ba Ruhanga. Hanyuma yakasumi, abamu ha bamaraika bakatandika okuhuliriza Setani. Bakalekeraho kukora emirimo Ruhanga akaba abahaire omu iguru. Bakaija omu nsi, bayekorra emibiri nk’ey’abantu. Nomanya habwaki?
Baibuli egamba ngu abaana ba Ruhanga banu bakarora abakazi abarungi abaali omu nsi, babegomba kwikara nabo. Hanyuma bakaija omu nsi baswera abakazi banu. Baibuli egamba ngu kinu kikaba kibi muno, habwokuba Ruhanga akahanga bamaraika okwikara omu iguru.
Bamaraika obu bazairemu abakazi banu abaana, abaana banu baali bembaganiza. Hakubanza okaba otarukusobora kurora embaganiza yoona. Baitu bakeyongera okukura, okunyeeta muno, n’okuraiha n’okuba n’amaani maingi okuhikya obu bafookere agantu ag’amaani.
Ganu agantu gaali gabi muno. Gaali g’amaani muno, gakooto muno kandi gaali nigatuntuza abantu abandi. Gaali nigahambiriza buli muntu okukora nkago.
Obu, Enoka akaba amazire ira kufa. Kyonka hakaba haroho omusaija omu wenka owakaba ali murungi. Ibara lye nuwe Nuha. Akaba nakora Ruhanga ebyakaba nagonza.
Kiro kimu Ruhanga akagambira Nuha ngu obwire bwali buhikire obwokuhwerekerezamu abantu ababi boona. Baitu Ruhanga akaba nagenda kujuna Nuha n’amaka ge hamu n’ebisoro. Leka turole nkoku Ruhanga yakikozere.
Okubanza 6:1-8; Yuda 6.
Ebikaguzo
- Kiki ekyabaireho abamaraika abamu obu bahuliriize Setani?
- Habwaki abamaraika abamu balekire kukora emirimu yabu ey’omu iguru n’okwija omu nsi?
- Habwaki kyali kibi muno abamaraika kwija hanu hansi n’okwekorra emibiri ey’abantu?
- Mbaganiza ki eyekaba eroho hali abaana abazairwe abamaraika?
- Nkoku orukurora mukisisani, abaana ba bamaraika bakakora ki obu baafookere agantu ag’amaani?
- Musaija ki omurungi eyabaireho hanyuma ya Enoka, kandi habwaki Ruhanga yamugondeze muno?
Ebikaguzo ebindi
- Soma Okubanza 6:1-8.
Okubanza 6:6 nirwoleka ruta nk’oku Yahwe arukukwatwaho engeso zaitu? (Zab. 78:40, 41; Nfu. 27:11)
- Soma Yuda 6.
Abamaraika "abataralinzire obukuru bwabo” omu biro bya Nuha nibatwijukya ki ebiro binu? (1 Kol. 3:5-9; 2 Pet. 2:4, 9, 10)


text:
Empapula eziriko enyunzi ezigguka ku Rwasha
Zino z'empapula eziriko enyunzi ezigguka ku Rwasha:Laga (50 ezikulembera | 50 eziddako) (20 | 50 | 100 | 250 | 500).
- Finilandi (← Empapula eziriko enyunzi ezigguka ku luno)
- Napooleon Bonapat (← Empapula eziriko enyunzi ezigguka ku luno)
- Bupoolo (← Empapula eziriko enyunzi ezigguka ku luno)
- Template:Bulaaya (← Empapula eziriko enyunzi ezigguka ku luno)
- Bulaaya (← Empapula eziriko enyunzi ezigguka ku luno)
- Wikipedia:Vital articles (← Empapula eziriko enyunzi ezigguka ku luno)
- Lithueenia (← Empapula eziriko enyunzi ezigguka ku luno)
- Saratov (← Empapula eziriko enyunzi ezigguka ku luno)
- Paltoga (← Empapula eziriko enyunzi ezigguka ku luno)
- Moosko (← Empapula eziriko enyunzi ezigguka ku luno)
- Noowe (← Empapula eziriko enyunzi ezigguka ku luno)


text:
Essuula 3
1 Kyetwava tusiima okulekebwa ennyuma fekka mu Asene, bwe tutaayinza kugumiikiriza nate;
2 ne tutuma Timoseewo muganda waffe era omuweereza wa Katonda mu njiri ya Kristo, okubanyweza n'okubasanyusa olw'okukkiriza kwammwe;
3 omuntu yenna aleme okusagaasagana mu kubonaabona kuno; kubanga mwekka mumanyi ng'ekyo kye twateekerwawo.
4 Kubanga mazima, bwe twali gye muli, twababuulira olubereberye nga tugenda okubonaabona; era bwe kyali bwe kityo era nga bwe mumanyi.
5 Nange kyennava ntuma, bwe ssaayinza kugumiikiriza nate, ndyoke mmanye okukkiriza kwammwe; oba nga mpozzi omukemi oyo yabakema okufuba kwaffe ne kuba okw'obwereere.
6 Naye Timoseewo kaakano bwe yajja gye tuli ng'ava gye muli, n'atuleetera ebigambo ebirungi eby'okukkiriza n'okwagala kwammwe, era nga mutujjukira bulungi ennaku zonna, nga mutulumirwa okutulaba, era nga ffe bwe tubalumirwa mmwe;
7 kyetwava tusanyusibwa, ab'oluganda, ku lwammwe mu kulaba ennaku n'okubonaabona kwaffe kwonna olw'okukkiriza kwammwe:
8 kubanga kaakano tuli balamu, mmwe bwe muyimirira mu Mukama waffe.
9 Kubanga kwebaza ki kwe tuyinza okusasula Katonda ku lwammwe, olw'essanyu lyonna lye tusanyuka ku lwammwe mu maaso ga Katonda waffe;
10 emisana n'ekiro nga tusaba nnyo nnyini okulaba ku maaso gammwe, n'okutuukiriza ebitatuuka mu kukkiriza kwammwe?
11 Naye Katonda yennyini era Kitaffe, ne Mukama waffe Yesu agolole ekkubo lyaffe okujja gye muli:
12 nammwe Mukama waffe abongerengako abasukkirizenga okwagalananga mwekka na mwekka n'eri bonna, era nga naffe eri mmwe;
13 alyoke anywezenga emitima gyammwe nga tegiriiko kunenyezebwa mu butukuvu, mu maaso ga Katonda waffe era Kitaffe, mu kujja kwa Mukama waffe Yesu wamu n'abatukuvu be bonna.


text:
Olugero 116: Engeri gye Tuyinza Okuba Abalamu Emirembe Gyonna
OMANYI akawala ako akato n’emikwano gyako kye basoma? Yee, kye kitabo kino kyennyini ky’osoma—Ekitabo Kyange eky’Engero za Baibuli. Era basoma olugero lwennyini lw’osoma kati “Engeri Gye Tuyinza Okuba Abalamu Emirembe Gyonna.”
Omanyi kye bayiga? Ekisooka, nti twetaaga okumanya Yakuwa n’Omwana we Yesu bwe tuba ab’okuba abalamu emirembe gyonna. Baibuli egamba: ‘Eno ye ngeri ey’okuba omulamu emirembe gyonna. Yiga ku Katonda omu ow’amazima, n’Omwana gwe yatuma ku nsi, Yesu Kristo.’
Tuyinza tutya okuyiga ku Yakuwa Katonda n’Omwana we Yesu? Engeri emu kwe kusoma Ekitabo Kyange eky’Engero za Baibuli okuva ku ntandikwa okutuuka ku nkomerero. Kyogera bingi ku Yakuwa ne Yesu, si bwe kiri? Era kyogera ku bintu bye bakoze era n’ebintu bye bajja okukola. Naye tuteekwa okukola ekisingawo ku kusoma obusomi ekitabo kino.
Olaba ekitabo ekirala ekyo ekiri wansi? Ye Baibuli. Saba omuntu akusomere ebitundu bya Baibuli engero z’omu kitabo kino kwe zeesigamiziddwa. Baibuli etumanyisa mu bujjuvu bye twetaaga okusobola okuweereza Yakuwa mu ngeri entuufu era n’okufuna obulamu obutaggwaawo. N’olwekyo, twandigifudde empisa yaffe okuyiga Baibuli.
Naye okuyiga obuyizi ku Yakuwa Katonda ne Yesu Kristo tekimala. Tuyinza okumanya bingi nnyo ebibakwatako, enjigiriza zaabwe, naye ne tutafuna bulamu obutaggwaawo. Omanyi ekirala ekyetaagisa?
Era twetaaga okuteeka mu nkola bye tuyiga. Ojjukira Yuda Isukalyoti? Yali omu ku 12 Yesu be yalonda okubeera abatume be. Yuda yali amanyi bingi ebikwata ku Yakuwa ne Yesu. Naye kiki ekyamutuukako? Oluvannyuma lw’ekiseera, yatandika okwerowoozaako yekka, era yalyamu Yesu olukwe n’amuwaayo eri abalabe be olw’ebitundu bya ffeeza 30. N’olwekyo Yuda tajja kufuna bulamu butaggwaawo.
Ojjukira Gekazi, omusajja gwe twayigako mu Lugero 69? Yayagala okutwala engoye n’essente ebitaali bibye. N’olwekyo, yalimba okusobola okufuna ebintu bino. Naye Yakuwa yamubonereza. Era naffe ajja kutubonereza singa tetugondera mateeka ge.
Naye waliwo abantu bangi abalungi abaaweerezanga Yakuwa n’obwesigwa. Twagala okubeera nga bo, si bwe kiri? Samwiri omuto kyakulabirako kirungi eky’okugoberera. Jjukira nti, nga bwe twalaba mu Lugero 55, yalina emyaka ena oba etaano bwe yatandika okuweereza Yakuwa mu weema. N’olwekyo k’obeere muto kwenkana wa, toli muto nnyo kuweereza Yakuwa.
Kya lwatu omuntu ffenna gwe twagala okugoberera ye Yesu Kristo. Ne bwe yali omulenzi omuto, nga bwe kiragibwa mu Lugero 87, yali mu yeekaalu ng’ayogera n’abalala ku Kitaawe ow’omu ggulu. Ka tugoberere ekyokulabirako kye. Ka tubuulire abantu bangi nga bwe kisoboka ku Katonda waffe ow’ekitalo Yakuwa, era n’Omwana we, Yesu Kristo. Bwe tunaakola ebintu bino, olwo nno tujja kusobola okuba abalamu emirembe gyonna mu lusuku lwa Katonda oluppya ku nsi.
Yokaana 17:3; Zabbuli 145:1-21.
Ebibuuzo
- Kiki kye tusaanidde okumanya bwe tuba ab’okubeera abalamu emirembe gyonna?
- Tusobola tutya okumanya ebikwata ku Katonda ne Yesu, nga bwe tulaba akawala akato ne mikwano gyako mu kifaananyi?
- Kitabo ki ekirala ky’olaba mu kifaananyi, era lwaki twandikisomye enfunda n’enfunda?
- Ng’oggyeko okuyiga ebikwata ku Yakuwa ne Yesu, kiki ekirala ekyetaagisa okusobola okufuna obulamu obutaggwaawo?
- Ssomo ki lye tuyiga okuva ku Lugero 69?
- Ekyokulabirako ekirungi ekya Samwiri omuto mu Lugero 55 kitulaga ki?
- Tuyinza tutya okukoppa ekyokulabirako kya Yesu Kristo, era bwe tukikoppa, tunaasobola kukola ki mu biseera eby’omu maaso?
Ebibuuzo ebyongerezeddwako
- Soma Yokaana 17:3.
Ebyawandiikibwa biraga bitya nti okufuna okumanya okukwata ku Yakuwa ne Yesu Kristo kisingawo ku kukwata obukwasi ebintu obukusu? (Mat. 7:21; Yak. 2:18-20; 1 Yok. 2:17)
- Soma Zabbuli 145:1-21.
Ezimu ku nsonga ezituleetera okutendereza Yakuwa ze ziruwa? (Zab. 145:8-11; Kub. 4:11)
Mu ngeri ki Yakuwa gyali ‘omulungi eri bonna,’ era kino kituyamba kitya okumusemberera? (Zab. 145:9; Mat. 5:43-45)
Okwagala Yakuwa kwandituleetedde kukola ki? (Zab. 119:171, 172, 175; 145:11, 12, 21)


text:
Ekitundu 8: Baibuli by’Eragula Bituukirira
Baibuli tekoma ku kutegeeza bya mazima ebyaliwo mu biseera ebyayita naye era etegeeza ebinaabaawo mu biseera eby’omu maaso. Abantu tebasobola kutegeeza biri mu biseera eby’omu mu maaso. Eyo ye nsonga lwaki tumanyi nti Baibuli yava wa Katonda. Kiki Baibuli ky’eyogera ku biseera eby’omu maaso?
Eyogera ku lutalo olukulu olwa Katonda. Mu lutalo luno Katonda ajja kuggyawo obubi bwonna ku nsi era n’abantu ababi, naye ajja kukuuma abo abamuweereza. Kabaka wa Katonda, Yesu Kristo, ajja kukakasa nti abaweereza ba Katonda bafuna emirembe n’essanyu, era nti tebaddamu kulwala wadde okufa.
Tuyinza okuba abasanyufu nti Katonda ajja kussaawo olusuku oluppya ku nsi, si bwe kiri? Naye tulina kye tuteekwa okukola bwe tuba ab’okubeera mu lusuku lwa Katonda luno. Mu lugero olusembayo mu kitabo kino tuyiga kye tuteekwa okukola okusobola okunyumirwa ebintu eby’ekitalo Katonda by’ategekedde abo abamuweereza. N’olwekyo, soma EKITUNDU 8 ozuule Baibuli ky’eragula ku biseera eby’omu maaso.


text:
Olugero 35: Yakuwa Awa Amateeka Ge
NGA waakayitawo emyezi ng’ebiri kasookedde bava e Misiri, Abaisiraeri batuuka ku Lusozi Sinaayi, era oluyitibwa Kolebu. Kino kye kifo Yakuwa we yayogerera ne Musa mu kisaka ekyaka. Abantu basiisira wano era ne babeerawo okumala akabanga.
Abantu nga balindirira wansi, Musa alinnya olusozi. Ng’ali eyo waggulu ku lusozi, Yakuwa agamba Musa nti Ayagala Abaisiraeri bamugondere era babeere abantu Be ab’enjawulo. Musa bw’akka wansi, abuulira Abaisiraeri Yakuwa ky’agambye. Era abantu bagamba nti bajja kugondera Yakuwa, kubanga baagala kubeera abantu be.
Kati Yakuwa akola ekintu ekyewuunyisa. Aleetera entikko y’olusozi okuvaamu omukka, era aleetawo n’okubwatuka okw’amaanyi. Era ayogera n’abantu: ‘Nze Yakuwa Katonda wammwe ey’abaggya e Misiri.’ Awo n’abalagira: ‘Temusinzanga bakatonda balala okuggyako nze.’
Katonda awa Abaisiraeri ebiragiro ebirala mwenda, oba amateeka. Abantu batya nnyo. Bagamba Musa: ‘Ggwe oba oyogera naffe, kubanga tutya nti Katonda bw’anaayogera naffe tuyinza okufa.’
Oluvannyuma, Yakuwa agamba Musa: ‘Jjangu gye ndi ku lusozi. Nja kukuwa ebipande by’amayinja bibiri kwe mpandiise amateeka ge njagala abantu okugoberera.’ N’olwekyo, Musa addayo ku lusozi. Abeerayo okumala ennaku 40 emisana n’ekiro.
Katonda akolera abantu be amateeka mangi. Musa awandiika amateeka gano. Era Katonda awa Musa ebipande by’amayinja ebibiri. Ku byo, Katonda yennyini kw’awandiise amateeka 10 ge yayogera eri abantu bonna. Gayitibwa Ebiragiro Ekkumi.
Ebiragiro Ekkumi mateeka makulu nnyo. Naye era n’amateeka amalala Katonda ge yawa Abaisiraeri makulu. Erimu ku mateeka gano ligamba: ‘Oyagalanga Yakuwa Katonda wo n’omutima gwo gwonna, n’ebirowoozo byo byonna, n’emmeeme yo yonna era n’amaanyi go gonna.’ Eddala ligamba: Oyagalanga muliraanwa wo nga bwe weeyagala. Omwana wa Katonda, Yesu Kristo, yagamba nti gano ge mateeka agasingayo obukulu Yakuwa ge yawa abantu be, Isiraeri. Oluvannyuma tujja kuyiga ebintu bingi ebikwata ku Mwana wa Katonda n’enjigiriza ze.
Okuva 19:1-25; 20:1-21; 24:12-18; 31:18; Ekyamateeka 6:4-6; Eby’Abaleevi 19:18; Matayo 22:36-40.
Ebibuuzo
- Nga waakayitawo emyezi ng’ebiri bukya bava e Misiri, Abaisiraeri basiisira ludda wa?
- Kiki Yakuwa ky’agamba abantu okukola, era baddamu ki?
- Lwaki Yakuwa awa Musa ebipande by’amayinja bibiri?
- Ng’oggyeko Amateeka Ekkumi, mateeka ki amalala Yakuwa g’awa Abaisiraeri?
- Mateeka ki abiri Yesu Kristo ge yagamba nti ge gasinga obukulu?
Ebibuuzo ebyongerezeddwako
- Soma Okuva 19:1-25; 20:1-21; 24:12-18; ne 31:18.
Ebigambo ebiri mu Okuva 19:8 bituyamba bitya okutegeera ekyo ekizingirwa mu kwewaayo okw’Ekikristaayo? (Mat. 16:24; 1 Peet. 4:1-3)
- Soma Ekyamateeka 6:4-6; Eby’Abaleevi 19:18; ne Matayo 22:36-40.
Abakristaayo booleka batya nti baagala Katonda ne muliraanwa waabwe? (Mak. 6:34; Bik. 4:20; Bar. 15:2)